
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1708 

14 Αυγούστου 2015 


ΑΠΟΦΑΣΕΙ Σ 

Αριθ. απόφ. 171/14-8-2015 

Έκδοση απόφασης ρύθμισης θεμάτων Κανονισμού Παι- 
γνίων με τίτλο «Κανονισμός Αμοιβαίου Ιπποδρομια- 
κού Στοιχήματος». 

Η ΕΠΙΤΡΟΠΗ ΕΠΟΠΤΕΙΑΣ ΚΑΙ ΕΛΕΓΧΟΥ ΠΑΙΓΝΙΩΝ 
Έχοντας υπόψη: 

α) Τις διατάξεις των άρθρων 16 έως και 23 του 
Ν. 3229/2004 (Α'38) και των άρθρων 25 έως και 54 του 
Ν. 4002/2011 (ΑΊ80), όπως αυτές συμπληρώθηκαν και 
τροποποιήθηκαν με τις διατάξεις των παραγράφων 10 
έως και 26 του άρθρου 7 του Ν. 4038/2012 (Α'14), τις δια¬ 
τάξεις των άρθρων 22 έως και 24 του Ν. 4141/2013 (Α'81), 
τις διατάξεις του άρθρου 74 του Ν. 4170/2013 (Α'163), τις 
διατάξεις του άρθρου 106 του Ν. 4209/2013 (Α'253), τις 
διατάξεις των άρθρων 34 και 35 του Ν. 4223/2013 (Α'287), 
τις διατάξεις του άρθρου 22 του Ν. 4255/2014 (Α'89), τις 
διατάξεις του άρθρου 173 του Ν. 4261/2014 (Α'107) και 
συμπληρωματικά, τις διατάξεις του Ν. 3051/2002 (Α'220) 
όπως ισχύει, 

β) τη με αριθμό 56660/1679/22-12-2011 (Β' 2910) κοινή 
απόφαση Υπουργών Οικονομικών - Πολιτισμού και Του¬ 
ρισμού, με τίτλο «Πιστοποίηση έναρξης λειτουργίας της 
Επιτροπής Εποπτείας και Ελέγχου Παιγνίων (ΕΈΈ.Π.)», 
γ) τη με αριθμό 2/36411/0004 (Υ.Ο.Δ.Δ. 385) απόφαση 
του Υπουργού Οικονομικών με τίτλο Αποδοχή παραίτη¬ 
σης και διορισμός νέων μελών της Επιτροπής Εποπτείας 
και Ελέγχου Παιγνίων (ΕΈΈ.Π.), 
δ) τη με αριθμό 133/2/3-12-2014 (Β' 3508) απόφαση 
της ΕΈΈ.Π., με τίτλο «Εγκριση Κανονισμού Οργάνωσης, 
Διάρθρωσης και Λειτουργίας Υπηρεσιακών Μονάδων 
της Επιτροπής Εποπτείας και Ελέγχου Παιγνίων» όπως 
ισχύει, 

ε) τις διατάξεις του άρθρου 13 του Ν. 4111/2013 (Α'18), 
σύμφωνα με τις οποίες το Ελληνικό Δημόσιο δύναται 
να παραχωρεί, μεταξύ άλλων, το αποκλειστικό δικαίω¬ 
μα διοργάνωσης και διεξαγωγής αμοιβαίων σε σχέση 
με τις διεξαγόμενες εντός της Ελληνικής Επικράτειας 
ιπποδρομίες στοιχημάτων, λαχειοφόρων ή μη, εντός και 
εκτός του χώρου των ιπποδρομιών, 
στ) την από 17/9/2013 γνωστοποίηση στην ΕΈ. του 
σχεδίου της απόφασης κατά τις διαδικασίες της οδη¬ 
γίας 98/34/ΕΟ. 


ζ) Την από 24.4.2015 σύμβαση μεταξύ του Ελληνικού 
Δημοσίου (διά της ανώνυμης εταιρείας με την επωνυμία 
Ταμείο Αξιοποίησης Ιδιωτικής Περιουσίας του Ελληνι¬ 
κού Δημοσίου Α.Ε.) και της ανώνυμης εταιρείας με την 
επωνυμία ΙΠΠΟΔΡΟΜΙΕΣ Α.Ε. 

η) Τις διατάξεις της περίπτωσης θ' της παραγράφου 
7 του άρθρου 13 του Ν. 4111/2013 (Α'18), όπως τροπο¬ 
ποιήθηκαν με τις διατάξεις της παραγράφου 20 του 
άρθρου 22 του Ν. 4141/2013 (Α'81) σύμφωνα με τις οποίες 
αφενός η ΕΈΈ.Π. είναι η αρμόδια διοικητική Αρχή για 
την εποπτεία της οργάνωσης και διεξαγωγής αμοιβαίων 
στοιχημάτων επί ιπποδρομιών και αφετέρου στα παί- 
γνια που ρυθμίζονται με τον Κανονισμό Παιγνίων της 
παραγράφου 1 του άρθρου 29 του Ν. 4002/2011 (Α'180), 
συμπεριλαμβάνεται και το κάθε μορφής ιπποδρομιακό 
στοίχημα, καθώς και τις διατάξεις της παραγράφου 5 
του άρθρου 86 του Ν.4172/2013 (Α' 167), σύμφωνα με 
τις οποίες: [Οι παράγραφοι 116 και 12 του άρθρου 27 
του Ν. 2843/2000 (219) εφαρμόζονται αναλογικά στους 
πράκτορες του ιπποδρομιακού στοιχήματος.]. 

0) Τη διάταξη της παραγράφου 5 του άρθρου 54 του 
Ν. 4002/2011 (Α'180), σύμφωνα με την οποία έως ότου 
εκδοθεί το προβλεπόμενο στη διάταξη της παραγράφου 
1 του άρθρου 29 του Ν. 4002/2011 (Α'180) Προεδρικό 
διάταγμα, με το οποίο θα θεσπιστεί ο Κανονισμός Παι- 
γνίων, το οποιοδήποτε διεπόμενο από αυτόν ζήτημα θα 
ρυθμίζεται από σχετική απόφαση της ΕΈΈ.Π.. 

ι) Τη διάταξη της παραγράφου 5 του άρθρου 29 
του Ν. 4002/2011 (Α'180) όπως αυτή τροποποιήθηκε με 
τη διάταξη της παραγράφου 11 του άρθρου 173 του 
Ν. 4261/2014 (Α'107) και ισχύει, σύμφωνα με την οποία 
η ΕΈΈ.Π. μπορεί να ενσωματώνει στις κανονιστικές 
αποφάσεις της μεταβατικές περιόδους έναρξης ισχύος 
όλων ή ορισμένων διατάξεων των αποφάσεων αυτών. 

ια) το με αριθμό ΕΞ ΓΝΣ 6/4.8.2015 έγγραφο του Γ ρα¬ 
φείου Νομικού Συμβούλου της ΕΈΈ.Π., 
ιβ) την ανάγκη θέσπισης από την ΕΈΈ.Π. ενός ρυθ¬ 
μισμένου και εποπτευόμενου πλαισίου λειτουργίας και 
διεξαγωγής του αμοιβαίου ιπποδρομιακού στοιχήματος, 
καθώς επίσης και την ανάγκη τήρησης των στόχων 
δημόσιας πολιτικής, οι οποίοι περιλαμβάνουν την προ¬ 
στασία των ανηλίκων, των ευάλωτων ομάδων του πλη¬ 
θυσμού και εν γένει των καταναλωτών, την αποτροπή 
της σπατάλης, του εθισμού στα τυχερά παίγνια, της 

απάτης και άλλων αξιόποινων πράξεων και τη διατή¬ 
ρηση της δημόσιας τάξης, 

ιγ) το γεγονός ότι από τις διατάξεις της απόφασης 
που θα εκδοθεί δεν προκαλείται δαπάνη σε βάρος του 
προϋπολογισμού της Ε.Ε.Ε.Π., 

ιδ) την από 4/8/2015 εισήγηση του Προέδρου της 
Ε.Ε.Ε.Π, 

ιε) τα στοιχεία της Υπηρεσίας και την συζήτηση που 
ακολούθησε, αποφασίζουμε: 

1. Τη ρύθμιση θεμάτων διεξαγωγής και ελέγχου του 
Αμοιβαίου Ιπποδρομιακού Στοιχήματος ως εξής: 

ΚΕΦΑΛΑΙΟ Α 
ΓΕΝΙΚΕΣ ΔΙΑΤΑΞΕΙΣ 

Αρθρο 1 
ΟΡΙΣΜΟΙ 

Για τις ανάγκες της απόφασης αυτής οι παρακάτω 
λέξεις ή φράσεις έχουν την έννοια που ακολουθεί: 

Αλλοδαπό Αμοιβαίο Ιπποδρομιακό Στοίχημα εί¬ 
ναι το Αμοιβαίο Ιπποδρομιακό Στοίχημα, λαχειοφό- 
ρο (3\Λ/θθρεΐ3ΐ<θ) ή μη, που διοργανώνεται από φορέα 
που λειτουργεί νόμιμα σε άλλη χώρα, μέσω δικού του 
Διαχειριστή Αμοιβαίου Ιπποδρομιακού Στοιχήματος 
(Τοΐ3ΐίζ3ίθΓ) επί Ιπποδρομιών που διεξάγονται στην 
αλλοδαπή, στη διεξαγωγή του οποίου συμμετέχει ο 
Φορέας Εκμετάλλευσης μέσω αποδοχής στοιχημάτων 
από την Ελληνική Επικράτεια, με βάση ειδική σχετική 
σύμβαση με τον φορέα της αλλοδαπής. 

Αμοιβαίο Ιπποδρομιακό Στοίχημα είναι το λαχειοφόρο 
(5\Λ/8θρεΐ3ΐ<θ) ή μη Αμοιβαίο Στοίχημα επί Ιπποδρομιών. 

Αμοιβαίο Στοίχημα είναι το είδος στοιχήματος στο 
οποίο οι νικητές μοιράζονται το χρηματικό ποσό της 
Δεξαμενής Πληρωμών. 

Απόδοση Στοιχήματος ή Απόδοση είναι το χρηματι¬ 
κό ποσό που λαμβάνει ο Παίκτης ανά Βασική Μονάδα 
Στοιχηματισμού εκπεφρασμένη σε πολλαπλάσιο της 
Βασικής Μονάδας Στοιχηματισμού. 

Ατομική Κάρτα Παίκτη (ΑΚΠ) είναι η κάρτα της πα¬ 
ραγράφου 4 του άρθρου 33 του Ν. 4002/2011 (ΑΊ80), 
όπως ισχύει. 

Βασική Μονάδα Στοιχηματισμού είναι το ελάχιστο 
χρηματικό ποσό που πρέπει να καταβάλλει ο Παίκτης 
για τη συμμετοχή του στο συγκεκριμένο Τύπο Στοιχή¬ 
ματος. 

Δελτίο Συμμετοχής ή Δελτίο είναι το υλικό ή ηλεκτρο¬ 
νικό μέσο, στο οποίο καταγράφονται η Συμμετοχή ενός 
Παίκτη, καθώς επίσης και άλλες πληροφορίες για τον 
Τύπο Στοιχήματος και τα Ιπποδρομιακό Γεγονότα, στα 
οποία αναφέρεται η Συμμετοχή. 

Δεξαμενή Αποταμίευσης (δοοά ΡοοΙ) είναι το χρηματι¬ 
κό ποσό που συγκεντρώνεται προοδευτικά, με παρακρά¬ 
τηση μέρους των Συμμετοχών ή/και της προμήθειας του 
Φορέα Εκμετάλλευσης και διατίθεται για την ενίσχυση 
των Αποδόσεων, καθώς επίσης και για τη διοργάνωση 
τζάκποτ (]3θΙ<ροΙ), σύμφωνα με τον Ειδικό Κανονισμό. 

Δεξαμενή Πληρωμών (Ρβγ ΟυΙ ΡοοΙ) είναι το σύνολο 
των Συμμετοχών, κατόπιν αφαίρεσης της προκαθορι¬ 
σμένης προμήθειας (γκανιότας/Γ3ΐ<β) του Φορέα Εκμε¬ 
τάλλευσης και της τυχόν εφαρμοζόμενης κατανομής 
χρηματικών ποσών σε Δεξαμενή Αποταμίευσης (δοοά 
ΡοοΙ. 


Διαχειριστής Αμοιβαίου Ιπποδρομιακού Στοιχήματος 
(ΤοΙβΙίζβΙΟΓ) είναι το μέρος του Πληροφορικού Συστή¬ 
ματος, που χρησιμοποιείται για την καταγραφή και 
άθροιση των Συμμετοχών, καθώς επίσης και για τον 
υπολογισμό των κερδών των νικητών και διαθέτει, σε 
ισχύ, πιστοποίηση συμμόρφωσης, η οποία έχει εκδοθεί 
από Οργανισμό Πιστοποίησης. Ως Διαχειριστής νοείται 
και κάθε άλλο σύστημα που χρησιμοποιείται για την 
καταγραφή και άθροιση των Συμμετοχών, καθώς επίσης 
και για τον υπολογισμό των κερδών των νικητών από 
φορέα διοργάνωσης και διεξαγωγής Αμοιβαίου Ιππο- 
δρομιακού Στοιχήματος της αλλοδαπής σύμφωνα με 
τις ισχύουσες στην αλλοδαπή διατάξεις. 

Ειδικός Κανονισμός είναι ο κανονισμός του άρθρου 
6 του Κανονισμού, που εκδίδεται από την Επιτροπή 
Εποπτείας και Ελέγχου Παιγνίων (Ε.Ε.Ε.Π.) μετά από 
πρόταση του Φορέα Εκμετάλλευσης και ο οποίος δύνα- 
ται να καλύπτει έναν, περισσότερους ή και όλους τους 
Τύπους Στοιχήματος. 

Εμπορική Επικοινωνία είναι κάθε μορφή επικοινωνίας 
για την, άμεση ή έμμεση, προώθηση υπηρεσιών τυχε¬ 
ρών παιγνίων ή της εικόνας επιχειρήσεων, οργανισμών 
ή προσώπων που παρέχουν σύμφωνα με το νόμο τις 
υπηρεσίες αυτές. 

Ηλεκτρονικός Λογαριασμός Παίκτη είναι ο μοναδι¬ 
κός λογαριασμός που τηρείται για κάθε Παίκτη από το 
Φορέα Εκμετάλλευσης προκειμένου αυτός να μπορεί 
να συμμετάσχει στο Αμοιβαίο Ιπποδρομιακό Στοίχημα 
μέσω διαδικτυακού Σημείου Αμοιβαίου Ιπποδρομιακού 
Στοιχήματος. Ο λογαριασμός αυτός καταγράφει, μεταξύ 
άλλων, τα χρηματικά ποσά συμμετοχής και τα κέρδη 
από Παίγνια, τις οικονομικές κινήσεις που συνδέονται 
με αυτά, καθώς επίσης και το υπόλοιπο των διαθέσιμων 
χρηματικών ποσών του Παίκτη και ενέχει θέση Ατομικής 
Κάρτας Παίκτη (ΑΚΠ). 

Ημεδαπό Αμοιβαίο Ιπποδρομιακό Στοίχημα είναι το 
Αμοιβαίο Ιπποδρομιακό Στοίχημα, λαχειοφόρο ή μη, που 
διοργανώνεται από τον Φορέα Εκμετάλλευσης στην 
Ελληνική Επικράτεια, μέσω δικού του Διαχειριστή Αμοι¬ 
βαίου Στοιχήματος (ΤοΙβΙίζβΙΟΓ), επί Ιπποδρομιών που 
διεξάγονται στην Ελλάδα ή/και στο εξωτερικό. 

Ιπποδρομιακή Ημέρα ή Ιπποδρομιακή Συγκέντρωση 
είναι το σύνολο των Ιπποδρομιών που διοργανώνονται 
σε έναν συγκεκριμένο Ιππόδρομο, κατά τη διάρκεια μίας 
ημερολογιακής ημέρας. 

Ιπποδρομιακό Γεγονός ή Ιπποδρομία είναι κάθε αγώ¬ 
νας ταχύτητας, με ή χωρίς εμπόδια, με ή χωρίς αμαξίδια 
(ΐΓΟΐΙίπρ), μεταξύ ίππων, ο οποίος: 

1. Διεξάγεται ή έχει διεξαχθεί στο παρελθόν με φυσικό 
(όχι εικονικό) τρόπο και διοργανώνεται ή διοργανώθηκε 
νόμιμα στην Ελλάδα ή στο εξωτερικό. 

2. Αποτελεί αντικείμενο Αμοιβαίου Στοιχήματος ή είχε 
αποτελέσει αντικείμενο νόμιμου στοιχηματισμού, όταν 
διεξάχθηκε. 

Ιππόδρομος είναι ο χώρος και οι εγκαταστάσεις όπου 
πραγματοποιούνται Ιπποδρομιακό Γεγονότα. 

Ιστότοπος Αμοιβαίου Ιπποδρομιακού Στοιχήματος 
είναι ο επίσημος διαδικτυακάς τόπος του Φορέα Εκ¬ 
μετάλλευσης για το Αμοιβαίο Ιπποδρομιακό Στοίχημα. 

Κανονισμός είναι η παρούσα απόφαση ρύθμισης θε¬ 
μάτων διεξαγωγής και ελέγχου του Αμοιβαίου Ιπποδρο- 
μιακού Στοιχήματος. 

Κώδικας Ιπποδρομιών είναι το εκάστοτε θεσμικό πλαί¬ 
σιο διεξαγωγής ελληνικών Ιπποδρομιών. 

ΟμόσταυλοιΊπποι. Για τους σκοπούς διεξαγωγής του 
Αμοιβαίου Ιπποδρομιακού Στοιχήματος, έχουν την έν¬ 
νοια που περιγράφεται στον Ειδικό Κανονισμό. 

Οργανισμός Πιστοποίησης είναι ανεξάρτητο εξειδικευ- 
μένο εργαστήριο ή οργανισμός πιστοποίησης που δια¬ 
θέτει διαπίστευση σύμφωνα με τα ισχύοντα Ευρωπαϊκά 
ή/ και διεθνή πρότυπα από την Ανώνυμη Εταιρεία Εθνικό 
Σύστημα Διαπίστευσης (Ε.ΣΥ.Δ. Α.Ε.) ή από φορείς δια¬ 
πίστευσης άλλων χωρών, με τους οποίους η Ε.ΣΥ.Δ Α.Ε. 
έχει υπογράψει συμφωνία αμοιβαίας αναγνώρισης. Η 
διαπίστευση πρέπει να καλύπτει το πεδίο των Τεχνικών 
Προδιαγραφών και του Κανονισμού. 

Παίκτης είναι το φυσικό πρόσωπο, το οποίο συμμετέ¬ 
χει νόμιμα στη διεξαγωγή ενός ή περισσοτέρων Τύπων 
Στοιχήματος. 

Παικτική Συμπεριφορά είναι το σύνολο των στοιχείων 
που προσδιορίζουν τον τρόπο με τον οποίο ένας Παί¬ 
κτης συμμετέχει στο Αμοιβαίο Ιπποδρομιακό Στοίχημα 
μέσω διαδικτύου. 

Πληροφορικό Σύστημα είναι το σύνολο του αναγκαίου 
υλισμικού και λογισμικού που χρησιμοποιείται, συντη¬ 
ρείται και ελέγχεται από τον Φορέα Εκμετάλλευσης 
και το οποίο απαιτείται για την κεντρική οργάνωση, 
λειτουργία, διεξαγωγή, παρακολούθηση, καταγραφή, 
διαχείριση και τον έλεγχο του Αμοιβαίου Ιπποδρομιακού 
Στοιχήματος, σύμφωνα με τις διατάξεις του άρθρου 29 
του Κανονισμού. 

Πράκτορας είναι το πρόσωπο που έχει συνάψει Σύμ¬ 
βαση Πρακτορείας Αμοιβαίου Ιπποδρομιακού Στοιχήμα¬ 
τος με το Φορέα Εκμετάλλευσης για την εκμετάλλευση 
ενός ή περισσότερων Σημείων Αμοιβαίου Ιπποδρομιακού 
Στοιχήματος. 

Πρακτορείο είναι το επίγειο Σημείο Αμοιβαίου Ιππο- 
δρομιακού Στοιχήματος. 

ΠΣΕΕ είναι το Πληροφορικό Σύστημα Εποπτείας και 
Ελέγχου που προσδιορίζεται στο άρθρο 25 περ. ε του 
Ν. 4002/2011 (Α'180) όπως ισχύει. 

Σημεία Αμοιβαίου Ιπποδρομιακού Στοιχήματος ή 
Σημεία είναι οι επίγειοι ή διαδικτυακοί τόποι, στους 
οποίους διεξάγεται το Αμοιβαίο Ιπποδρομιακό Στοίχη¬ 
μα, πραγματοποιείται κατάθεση των Συμμετοχών των 
Παικτών, αποδίδονται τα κέρδη στους Νικητές, σύμφωνα 
με τους περιορισμούς της κείμενης νομοθεσίας, του 
Κανονισμού και του Ειδικού Κανονισμού και παρέχεται 
ενημέρωση στους Παίκτες και στο καταναλωτικό κοινό. 
Η εκμετάλλευση των Σημείων μπορεί να γίνεται από 
τον ίδιο τον Φορέα Εκμετάλλευσης ή από Πράκτορες 
σύμφωνα με τις κείμενες διατάξεις. 

Στοίχημα είναι το τυχερό παίγνιο που συνίσταται σε 
πρόβλεψη, από τους συμμετέχοντες, της εξέλιξης ή/και 
της τελικής έκβασης κάθε είδους γεγονότων. 

Σύμβαση Παραχώρησης είναι η σύμβαση βάσει της 
οποίας το Ελληνικό Δημόσιο παραχωρεί το δικαίωμα 
εκμετάλλευσης του Αμοιβαίου Ιπποδρομιακού Στοιχή¬ 
ματος στον Φορέα Εκμετάλλευσης. 

Σύμβαση Πρακτορείας Αμοιβαίου Ιπποδρομιακού 
Στοιχήματος είναι η σύμβαση που συνάπτεται μεταξύ 
του Φορέα Εκμετάλλευσης και του Πράκτορα, για την 
παραχώρηση του δικαιώματος εκμετάλλευσης ενός ή 
περισσοτέρων Σημείων Αμοιβαίου Ιπποδρομιακού Στοι¬ 
χήματος. 


Σύμβαση Προσχώρησης είναι η σύμβαση που συνά- 
πτεται μεταξύ του Φορέα Εκμετάλλευσης και ενός φυ¬ 
σικού προσώπου προκειμένου να συμμετέχει νόμιμα στο 
Αμοιβαίο Ιπποδρομιακό Στοίχημα. 

Συμμετοχή είναι το χρηματικό ποσό με το οποίο ο 
Παίκτης συμμετέχει στη διεξαγωγή ενός Τύπου Στοι¬ 
χήματος για συγκεκριμένο Ιπποδρομιακό Γεγονός ή για 
συγκεκριμένο συνδυασμό Ιπποδρομιακών Γεγονότων. 
Με την επιφύλαξη ειδικότερων κανόνων που διέπουν 
τη διεξαγωγή Αμοιβαίων Ιπποδρομιακών Στοιχημάτων 
που διοργανώνονται στην αλλοδαπή, η Συμμετοχή είναι 
ακέραιο πολλαπλάσιο της Βασικής Μονάδας Στοιχη- 
ματισμού. 

Τεχνικές Προδιαγραφές είναι οι προδιαγραφές που 
πρέπει να πληρούν τα τεχνικά μέσα διοργάνωσης και 
διεξαγωγής του Αμοιβαίου Ιπποδρομιακού Στοιχήματος 
και περιλαμβάνονται στον Τεχνικό Κανονισμό. 

Τεχνικός Κανονισμός είναι ο κανονισμός του άρθρου 
30 του Κανονισμού, που εκδίδεται από την Επιτροπή 
Εποπτείας και Ελέγχου Παιγνίων (Ε.Ε.Ε.Π.) μετά από 
πρόταση του Φορέα Εκμετάλλευσης και περιλαμβάνει 
τις Τεχνικές Προδιαγραφές του Διαχειριστή του Φορέα 
Εκμετάλλευσης καθώς και τις ρυθμίσεις σχετικές με τα 
πληροφορικά συστήματα, τις εφαρμογές λογισμικού, 
τον εξοπλισμό και, γενικά, όλα τα τεχνικά μέσα που 
θα χρησιμοποιήσει ο Φορέας Εκμετάλλευσης για τη 
διοργάνωση, τη διεξαγωγή και την παρακολούθηση του 
Αμοιβαίου Ιπποδρομιακού Στοιχήματος. 

Τύπος Αμοιβαίου Ιπποδρομιακού Στοιχήματος ή Τύπος 
Στοιχήματος αποτελεί εκδοχή Αμοιβαίου Ιπποδρομιακού 
Στοιχήματος, λαχειοφόρου ή μη, που διοργανώνει ο Φο¬ 
ρέας Εκμετάλλευσης, σύμφωνα με τον Ειδικό Κανονισμό. 

Υπεύθυνο Παιχνίδι (ΒθδροηείόΙβ ΘαπιόΙίηρ) είναι το 
σύνολο των ρυθμίσεων και οδηγιών της Ε.Ε.Ε.Π. που 
έχουν στόχο τον περιορισμό των αρνητικών επιπτώσεων 
στους Παίκτες από τη συμμετοχή σε τυχερά παίγνια. 

Φίλιππος Ένωση είναι το Νομικό Πρόσωπο Δημοσί¬ 
ου Δικαίου, το οποίο έχει την ανώτατη εποπτεία της 
τεχνικής διεξαγωγής των ιπποδρομιών και τον έλεγχο 
όσων εμπλέκονται σε αυτές. 

Φορέας Εκμετάλλευσης είναι το Ελληνικό Δημόσιο 
ή κάθε πρόσωπο στο οποίο έχει νόμιμα παραχωρη- 
θεί το δικαίωμα διεξαγωγής Αμοιβαίου Ιπποδρομιακού 
Στοιχήματος. 

Αρθρο 2 

ΠΕΔΙΟ ΕΦΑΡΜΟΓΗΣ 

2.1 Ο Κανονισμός εφαρμόζεται επί: 

2.1.1 Της διοργάνωσης, διεξαγωγής και εκμετάλλευσης 
Ημεδαπού Αμοιβαίου Ιπποδρομιακού Στοιχήματος κάθε 
Τύπου, λαχειοφόρου ή μη. 

2.1.2 Της διεξαγωγής και εκμετάλλευσης Αλλοδαπού 
Αμοιβαίου Ιπποδρομιακού Στοιχήματος από τον Φορέα 
Εκμετάλλευσης μέσω αποδοχής στοιχημάτων από την 
Ελληνική Επικράτεια, με βάση ειδική σχετική σύμβαση 
με τον φορέα της αλλοδαπής. 

2.1.3 Της διοργάνωσης και διεξαγωγής λαχειοφόρου 
Αμοιβαίου Ιπποδρομιακού Στοιχήματος (εννοορείαΐκθ). 

2.1.4 Δραστηριοτήτων συναφών προς το Αμοιβαίο Ιπ- 
ποδρομιακό Στοίχημα σε εθνικό και διεθνές επίπεδο, 
συμπεριλαμβανομένης της διοργάνωσης, διεξαγωγής 
και εκμετάλλευσης ή της συμμετοχής στη διοργάνωση, 
διεξαγωγή και εκμετάλλευση Αμοιβαίου Ιπποδρομία- 

κού Στοιχήματος επί ιπποδρομιών στην αλλοδαπή. Η 
διενέργεια του Αλλοδαπού Αμοιβαίου Ιπποδρομιακού 
Στοιχήματος επιτρέπεται εφόσον δεν αντίκειται σε κα¬ 
νόνες δημόσιας τάξης της ελληνικής νομοθεσίας και 
διέπεται από τους κανονισμούς της χώρας οργάνωσης 
του, καθώς επίσης και από τις διατάξεις του Κανονισμού 
που αναφέρονται ρητά σε αυτό. 

2.2 Ο Κανονισμός δεν εφαρμόζεται επί: 

2.2.1 Στοιχήματος προκαθορισμένης απόδοσης επί 
Ιπποδρομιακών Γεγονότων. 

2.2.2 Θεμάτων διοργάνωσης Ιπποδρομιών στην Ελλάδα 
περιλαμβανομένων και των κρίσιμων για τη διοργάνωση 
στοιχημάτων παραγόντων. 

Άρθρο 3 
ΓΕΝΙΚΕΣ ΑΡΧΕΣ 

3.1 Η συμμετοχή στη διεξαγωγή του Αμοιβαίου Ιππο- 
δρομιακού Στοιχήματος απαγορεύεται σε άτομα που 
δεν έχουν συμπληρώσει το δέκατο όγδοο (18) έτος της 
ηλικίας όταν αυτό διεξάγεται επίγεια και σε άτομα που 
δεν έχουν συμπληρώσει το εικοστό πρώτο (21) έτος της 
ηλικίας τους όταν αυτό διεξάγεται μέσω του διαδικτύου. 

3.2 Η διεξαγωγή του Αμοιβαίου Ιπποδρομιακού Στοιχή¬ 
ματος μπορεί να πραγματοποιείται επίγεια (Ιαηά/όαδθά) 
ή/και μέσω του διαδικτύου (οηΐίηο). Για τη διεξαγωγή 
μπορεί να χρησιμοποιούνται σημεία διασύνδεσης τα 
οποία μπορεί να επιτρέπουν τη φυσική ή/και εικονική 
αλληλεπίδραση ή/και την αλληλεπίδραση με άλλα δί¬ 
κτυα επικοινωνίας από απόσταση. 

3.3 Ο Φορέας Εκμετάλλευσης διασφαλίζει ότι η διορ¬ 
γάνωση και διεξαγωγή του Αμοιβαίου Ιπποδρομιακού 
Στοιχήματος είναι αξιόπιστες και ασφαλείς, σύμφωνες 
με τις κείμενες διατάξεις και τον Κανονισμό, τις Τεχνι- 
κές Προδιαγραφές, τον Τεχνικό Κανονισμό, τις αρχές 
του δημοσίου συμφέροντος και δεν θέτουν σε κίνδυνο 
τη δημόσια υγεία και ασφάλεια, καθώς επίσης και τη 
διαφάνεια των συναλλαγών. 

3.4 Ο Φορέας Εκμετάλλευσης διασφαλίζει ότι κατά τη 
διοργάνωση και διεξαγωγή του Αμοιβαίου Ιπποδρομι- 
ακού Στοιχήματος λαμβάνονται υπόψη τα δικαιώματα 
των καταναλωτών, η προστασία των ανηλίκων και των 
ευάλωτων ομάδων του πληθυσμού. 

3.5 Δεν επιτρέπεται η με οποιονδήποτε τρόπο αξιο¬ 
ποίηση των στοιχείων επικοινωνίας που έχουν χρησιμο¬ 
ποιηθεί για τη δημιουργία Ηλεκτρονικού Λογαριασμού 
Παίκτη, για λόγους Εμπορικής Επικοινωνίας, χωρίς την 
προηγούμενη, έγγραφη και ρητή συναίνεση των Παι¬ 
κτών. 

3.6 Δεν επιτρέπεται, με οποιονδήποτε τρόπο, η σύνδε¬ 
ση ή/και ο συσχετισμός από τον Φορέα Εκμετάλλευσης 
ή/και τους Πράκτορες, της Παικτικής Συμπεριφοράς με 
τα προσωπικά στοιχεία των Παικτών για λόγους Εμπορι¬ 
κής Επικοινωνίας, πλην της εφαρμογής τυχόν προγραμ¬ 
μάτων πιστότητας (ΙογαΙΙγ ρΓορΓαπιε) σύμφωνα με τους 
κανόνες Εμπορικής Επικοινωνίας που θέτει η Ε.Ε.Ε.Π. 

3.7 Δεν επιτρέπεται η οποιαδήποτε σύνδεση ή/και ο 
συσχετισμός με οποιονδήποτε τρόπο των στοιχείων 
της Παικτικής Συμπεριφοράς, με τα προσωπικά στοι¬ 
χεία που δηλώνονται σύμφωνα με την παράγραφο 14.1 
του Κανονισμού ή κατά τη δημιουργία Ηλεκτρονικού 
Λογαριασμού Παίκτη. Η σύνδεση αυτή πραγματοποιεί¬ 
ται αποκλειστικά και μόνον από την Ε.Ε.Ε.Π.. Ο Φορέας 
Εκμετάλλευσης λαμβάνει όλα τα αναγκαία τεχνολογικά 


και λοιπά μέτρα, ώστε να διασφαλίζεται η εφαρμογή της 
παρούσας διάταξης, τα οποία και υποβάλλει προς έγκρι¬ 
ση στην Ε.Ε.Ε.Π.. Κατ’ εξαίρεση, επιτρέπεται η σύνδεση 
των προσωπικών στοιχείων του Παίκτη αποκλειστικά και 
μόνο με την πληροφορία των κερδών που αποδόθηκαν 
σε αυτόν από τον Φορέα Εκμετάλλευσης, προκειμένου 
να χορηγηθεί στον Παίκτη η Βεβαίωση Κέρδους του 
άρθρου 14 του Κανονισμού και στα πλαίσια του συστή¬ 
ματος της παραγράφου 3.8 και εν γένει συμμόρφωσης 
με το ισχύον νομοθετικό και κανονιστικό πλαίσιο. 

3.8 Ο Φορέας Εκμετάλλευσης οφείλει να διατηρεί και 
να λειτουργεί σύστημα παρακολούθησης και εντοπι¬ 
σμού των κινδύνων από το ενδεχόμενο παραβίασης 
των αρχών της ακεραιότητας των Ιπποδρομιακών Γε- 
γονότων (εροΓίε ίηίΘρπΙν), επί των οποίων διοργανώνει 
το Αμοιβαίο Ιπποδρομιακό Στοίχημα, διατηρώντας το 
δικαίωμα να ακυρώνει κατά την αιτιολογημένη κρίση 
του είτε το Ιπποδρομιακό Στοίχημα είτε την Ιπποδρομία, 
συντρέχοντος του δικαιώματος αυτού για τις Ιπποδρο¬ 
μίες με το αντίστοιχο δικαίωμα της Φιλίππου Ενώσεως 
Ελλάδος. Στο πλαίσιο αυτό, ο Φορέας Εκμετάλλευσης 
συνεργάζεται με την Φίλιππο Ένωση Ελλάδος και τους 
ανάλογους φορείς και Αρχές στην Ελλάδα ή/και στο 
εξωτερικό και εφαρμόζει τις κατάλληλες μεθόδους. Στην 
περίπτωση που ο Φορέας Εκμετάλλευσης εντοπίσει 
την πιθανότητα ύπαρξης τέτοιων κινδύνων, ενημερώνει 
αμέσως την Ε.Ε.Ε.Π. την Φίλιππο Ένωση Ελλάδος και 
τους λοιπούς εμπλεκόμενους ή αρμόδιους φορείς και 
Υπηρεσίες. 

Άρθρο 4 

ΠΡΟΣΤΑΣΙΑ ΑΝΗΛΙΚΩΝ 
ΚΑΙ ΑΛΛΩΝ ΕΥΑΛΩΤΩΝ ΟΜΑΔΩΝ 
ΥΠΕΥΘΥΝΟ ΠΑΙΧΝΙΔΙ 

4.1 Ο Φορέας Εκμετάλλευσης και οι Πράκτορες, εφό¬ 
σον διεξάγουν και λειτουργούν το Αμοιβαίο Ιπποδρομια- 
κό Στοίχημα σε επίγειο Σημείο, επιτρέπουν τη συμμετο¬ 
χή στο Αμοιβαίο Ιπποδρομιακό Στοίχημα αποκλειστικά 
και μόνο σε φυσικά πρόσωπα ηλικίας άνω των 18 ετών 
και αναρτούν στο εσωτερικό και στο εξωτερικό των επί¬ 
γειων Σημείων, σχετική σήμανση απαγόρευσης πρόσβα¬ 
σης πρόσβαση και παραμονής των ανηλίκων σε αυτά. 

4.2 Ο Φορέας Εκμετάλλευσης και οι Πράκτορες, εφό¬ 
σον διεξάγουν και λειτουργούν το Αμοιβαίο Ιπποδρο- 
μιακό Στοίχημα μέσω του διαδικτύου, επιτρέπουν τη 
συμμετοχή στο Αμοιβαίο Ιπποδρομιακό Στοίχημα απο¬ 
κλειστικά και μόνο σε φυσικά πρόσωπα ηλικίας άνω των 
21 ετών, εφαρμόζοντας τα προβλεπόμενα στο άρθρο 11 
του Κανονισμού 

4.3 Ο Φορέας Εκμετάλλευσης και οι Πράκτορες υπο- 
χρεούνται να διαθέτουν σε κάθε Σημείο Αμοιβαίου Ιπ- 
ποδρομιακού Στοιχήματος: 

α. Οδηγό για κάθε Τύπο Αμοιβαίου Ιπποδρομιακού 
Στοιχήματος, σύμφωνα τα αναφερόμενα στο άρθρο 21 
του Κανονισμού. 

β. Ενημερωτικά έντυπα για το Υπεύθυνο Παιχνίδι (μέ¬ 
θοδοι περιορισμού, γραμμή βοήθειας κ.λπ.). 

4.4 Ο Φορέας Εκμετάλλευσης υποχρεούται να λει¬ 
τουργεί δική του τηλεφωνική γραμμή βοήθειας (άθΙρ 
Ιίηο) για θέματα που άπτονται του Υπεύθυνου Παιγνιδιού 
και την υποστήριξη των Παικτών και ιδίως των ευάλω¬ 
των στα Τυχερά Παίγνια ατόμων. Η Ε.Ε.Ε.Π. μπορεί με 
απόφαση της να επιβάλει στον Φορέα Εκμετάλλευσης, 

προληπτικά, περιοριστικά και διορθωτικά μέτρα για την 
προστασία των ανηλίκων και των ευάλωτων στα Τυ¬ 
χερά Παίγνια ατόμων όπως, ενδεικτικά, τροποποίηση 
της προειδοποιητικής σήμανσης, καθώς επίσης και νέες 
μορφές ελέγχου της ηλικίας. 

Άρθρο 5 

ΕΜΠΟΡΙΚΗ ΕΠΙΚΟΙΝΩΝΙΑ 

5.1 Ο Φορέας Εκμετάλλευσης και οι Πράκτορες οφεί¬ 
λουν να συμμορφώνονται με τις διατάξεις του Κανονι¬ 
σμού Παιγνίων και τις αποφάσεις της Ε.Ε.Ε.Π. που ρυθμί¬ 
ζουν θέματα Εμπορικής Επικοινωνίας Τυχερών Παιγνίων. 

5.2 Απαγορεύεται η με οποιονδήποτε τρόπο αξιοποί¬ 
ηση των στοιχείων επικοινωνίας που έχουν χρησιμο¬ 
ποιηθεί για τη δημιουργία Ηλεκτρονικού Λογαριασμού 
Παίκτη για λόγους Εμπορικής Επικοινωνίας χωρίς την 
προηγούμενη, έγγραφη και ρητή συναίνεση του Παίκτη. 

5.3 Η Ε.Ε.Ε.Π. μπορεί να επιβάλλει στον Φορέα Εκμε¬ 
τάλλευσης την άμεση διακοπή οποιοσδήποτε ενέργειας 
Εμπορικής Επικοινωνίας, η οποία αντίκειται στις κείμε¬ 
νες διατάξεις και στον Κανονισμό. 

ΚΕΦΑΛΑΙΟ Β 

ΛΕΙΤΟΥΡΓΙΑ ΚΑΙ ΔΙΕΞΑΓΩΓΗ 

ΤΟΥ ΑΜΟΙΒΑΙΟΥ ΙΠΠΟΔΡΟΜΙΑΚΟΥ ΣΤΟΙΧΗΜΑΤΟΣ 

Αρθρο 6 

ΕΙΔΙΚΟΣ ΚΑΝΟΝΙΣΜΟΣ ΤΥΠΟΙ ΗΜΕΔΑΠΟΥ 
ΑΜΟΙΒΑΙΟΥ ΙΠΠΟΔΡΟΜΙΑΚΟΥ ΣΤΟΙΧΗΜΑΤΟΣ 

6.1 Οι Τύποι Ημεδαπού Αμοιβαίου Ιπποδρομιακού Στοι¬ 
χήματος διοργανώνονται και διεξάγονται από τον Φο¬ 
ρέα Εκμετάλλευσης και καθορίζονται και εξειδικεύονται 
στον Ειδικό Κανονισμό. 

6.1.1 Ο Φορέας Εκμετάλλευσης επιλέγει τις Ιπποδρο¬ 
μίες και, κατά περίπτωση, την εμπορική ονομασία και 
τις ειδικότερες μορφές στοιχημάτων για κάθε Τύπο 
Αμοιβαίου Ιπποδρομιακού Στοιχήματος, σύμφωνα με 
τον Ειδικό Κανονισμό. 

6.1.2 Ο Φορέας Εκμετάλλευσης διοργανώνει και δι¬ 
εξάγει έναν ή περισσότερους Τύπους του Αμοιβαίου 
Ιπποδρομιακού Στοιχήματος. 

6.2 Ο Ειδικός Κανονισμός εκδίδεται από την Ε.Ε.Ε.Π.. 
Προς τούτο ο Φορέας Εκμετάλλευσης υποβάλλει σχετι¬ 
κή πρόταση στην Ε.Ε.Ε.Π., είτε αυτοβούλως είτε κατόπιν 
σχετικής έγγραφης πρόσκλησης της Ε.Ε.Ε.Π., το αργό¬ 
τερο εντός τριών (3) μηνών από την κοινοποίηση της. 

6.2.1 Ο Ειδικός Κανονισμός, εκδίδεται από την Ε.Ε.Ε.Π 
το αργότερο εντός σαράντα πέντε (45) ημερών από 
την υποβολή της σχετικής πρότασης στην Ε.Ε.Ε.Π. ή 
μετά τη λήξη της περιόδου αναμονής (εΙαπό-εΙίΙΙ ροποά) 
στις περιπτώσεις που επιβάλλεται κοινοποίηση σχεδίου 
σύμφωνα με τη διαδικασία της Οδηγίας 98/34/ΕΚ. Σε 
περίπτωση που η ανωτέρω προθεσμία παρέλθει άπρα¬ 
κτη, τεκμαίρεται η έγκριση της πρότασης του Φορέα 
Εκμετάλλευσης ή του σχεδίου όπως διαμορφώθηκε 
μετά τη λήξη της περιόδου αναμονής (εΙαπά-εΙίΙΙ ρσποά) 
και γνωστοποιήθηκε στο Φορέα Εκμετάλλευσης και η 
Ε.Ε.Ε.Π. προβαίνει, εντός δέκα (10) ημερών από τη λήξη 
της παραπάνω προθεσμίας, σε όλες τις επιβαλλόμενες 
ενέργειες για τη δημοσίευση του Ειδικού Κανονισμού. 

6.3 Η Ε.Ε.Ε.Π. μπορεί να ζητά από τον Φορέα Εκμετάλ¬ 
λευσης να προβαίνει σε τροποποίηση ή/και συμπλήρωση 
του Κανονισμού και του Ειδικού Κανονισμού, την οποία 


αιτιολογημένα θεωρεί ως κατάλληλη και σύμφωνη με 
τις γενικές αρχές που τίθενται στην παρούσα και στην 
κείμενη νομοθεσία. Η Ε.Ε.Ε.Π. γνωστοποιεί στον Φορέα 
Εκμετάλλευσης τα σημεία των αναγκαίων τροποποιή¬ 
σεων ή/και συμπληρώσεων. Εντός δέκα (10) ημερών από 
την ως άνω γνωστοποίηση, ο Φορέας Εκμετάλλευσης 
υποβάλλει το τροποποιημένο ή/και συμπληρωμένο σχέ¬ 
διο στην Ε.Ε.Ε.Π. προς έγκριση, συνοδευόμενο από τυχόν 
σχόλια ή/και παρατηρήσεις. Για την έγκριση του υπο- 
βληθέντος από τον Φορέα Εκμετάλλευσης τροποποιη¬ 
μένου ή/και συμπληρωμένου σχεδίου, εφαρμόζονται οι 
διατάξεις της παραγράφου 6.2.1 του παρόντος άρθρου. 

6.4 Στην περίπτωση που οι προθεσμίες των παραγρά¬ 
φων 6.2 και 6.3, στην υποχρέωση τήρησης των οποίων 
υπόκειται ο Φορέας Εκμετάλλευσης, παρέλθουν άπρα¬ 
κτες, η Ε.Ε.Ε.Π. μπορεί να προβεί αυτεπάγγελτα στην 
έκδοση του Κανονισμού ή/και του Ειδικού Κανονισμού ή 
των τροποποιήσεων ή/και συμπληρώσεων αυτών. 

6.5 Ο Ειδικός Κανονισμός περιλαμβάνει, για κάθε Τύπο 
Αμοιβαίου Ιπποδρομιακού Στοιχήματος, τουλάχιστον: 

6.5.1 τους ειδικούς κανόνες διεξαγωγής του, 

6.5.2 τα μέσα διεξαγωγής του, 

6.5.3 τον τρόπο υπολογισμού των διανεμόμενων κερδών, 

6.5.4 τη μέθοδο υπολογισμού της Απόδοσης, 

6.5.5 τον τρόπο γνωστοποίησης στους Παίκτες του 
αποδιδόμενου κάθε φορά ποσοστού κέρδους, 

6.5.6 ειδικότερες ρυθμίσεις Ακύρωσης Δελτίου Συμμε¬ 
τοχής σε περίπτωση διαγραφής ή μη συμμετοχής ίππων 
ή ματαίωσης ή ακύρωσης Ιπποδρομίας ή ακύρωσης του 
στοιχήματος. 

6.6 Ο Φορέας Εκμετάλλευσης διασφαλίζει ότι οποια¬ 
δήποτε μεταβολή του Ειδικού Κανονισμού ενός Τύπου 
Αμοιβαίου Ιπποδρομιακού Στοιχήματος θα τίθεται σε 
ισχύ κατά την ίδια ημέρα και ώρα έναντι όλων των 
Παικτών του συγκεκριμένου Τύπου Αμοιβαίου Ιπποδρο- 
μιακού Στοιχήματος. 

Αρθρο 7 

ΔΙΕΞΑΓΩΓΗ ΤΟΥ ΗΜΕΔΑΠΟΥ 
ΑΜΟΙΒΑΙΟΥ ΙΠΠΟΔΡΟΜΙΑΚΟΥ ΣΤΟΙΧΗΜΑΤΟΣ 

Η διεξαγωγή του Ημεδαπού Αμοιβαίου Ιπποδρομια- 
κού Στοιχήματος γίνεται με τη χρήση Πληροφορικού 
Συστήματος και προϋποθέτει την εγκατάσταση από 
τον Φορέα Εκμετάλλευσης ενός ή περισσοτέρων Δια¬ 
χειριστών Αμοιβαίου Ιπποδρομιακού Στοιχήματος. Το 
Πληροφορικό Σύστημα πρέπει να είναι πιστοποιημένο 
από Οργανισμό Πιστοποίησης. 

Αρθρο 8 

ΔΙΕΞΑΓΩΓΗ ΗΜΕΔΑΠΟΥ ΑΜΟΙΒΑΙΟΥ 
ΙΠΠΟΔΡΟΜΙΑΚΟΥ ΣΤΟΙΧΗΜΑΤΟΣ ΕΠΙ ΙΠΠΟΔΡΟΜΙΩΝ 
ΠΟΥ ΔΙΕΞΑΓΟΝΤΑΙ ΣΤΟ ΕΞΩΤΕΡΙΚΟ 

8.1 Ο Φορέας Εκμετάλλευσης μπορεί να διεξάγει 
Αμοιβαίο Ιπποδρομιακό Στοίχημα επί Ιπποδρομιών που 
διεξάγονται στο εξωτερικό, όπως και να εντάσσει αυτό 
συνδυαστικά στο στοιχηματισμό επί ημεδαπών Ιππο¬ 
δρομιών, υπό την προϋπόθεση ότι η σχετική ανακοίνω¬ 
ση θα έχει αναρτηθεί στον Ιστότοπο και στα Σημεία 
Αμοιβαίου Ιπποδρομιακού Στοιχήματος μέχρι και την 
προηγούμενη ημέρα από τη διεξαγωγή της Ιπποδρομίας 
επί της οποίας διεξάγεται το συγκεκριμένο στοίχημα ή 
επί συνδυασμού περισσοτέρων Ιπποδρομιών, της πρώ¬ 
της από αυτές. 

8.2 Κάθε θέμα που αφορά στη διεξαγωγή των Ιππο¬ 
δρομιών που διοργανώνονται στο εξωτερικό, επί των 
οποίων διενεργείται το Αμοιβαίο Ιπποδρομιακό Στοίχη¬ 
μα, ρυθμίζεται αποκλειστικά από τον οικείο ιπποδρομι- 
ακό φορέα και βάσει των κατά περίπτωση ισχυουσών 
διατάξεων. 

8.3 Τα αποτελέσματα του στοιχήματος επί Ιπποδρο¬ 
μιών που διεξάγονται στο εξωτερικό, βασίζονται απο¬ 
κλειστικά και μόνο στα επίσημα αποτελέσματα που 
εκδίδονται από τον αρμόδιο φορέα των Ιπποδρομιών 
της χώρας διεξαγωγής τους, τα οποία ανακοινώνονται 
από το Φορέα Εκμετάλλευσης στο ελληνικό κοινό. 

Άρθρο 9 

ΔΙΕΞΑΓΩΓΗ ΤΟΥ ΑΛΛΟΔΑΠΟΥ 
ΑΜΟΙΒΑΙΟΥ ΙΠΠΟΔΡΟΜΙΑΚΟΥ ΣΤΟΙΧΗΜΑΤΟΣ 

9.1 Ο Φορέας Εκμετάλλευσης μπορεί να συνάπτει συμ¬ 
βάσεις με αρμόδιους φορείς της αλλοδαπής προκειμέ- 
νου να συμμετέχει στη διεξαγωγή και εκμετάλλευση 
Αμοιβαίου Ιπποδρομιακού Στοιχήματος. Οι συμβάσεις 
και οι τροποποιήσεις αυτών κοινοποιούνται εγγράφως 
στην Ε.Ε.Ε.Π. το αργότερο εντός προθεσμίας δέκα πέντε 
(15) ημερών από την υπογραφή τους. 

9.2 Ο Φορέας Εκμετάλλευσης υποχρεούται στην πλή¬ 
ρη ενημέρωση του κοινού για τους κανόνες διεξαγωγής 
κάθε προσφερόμενου στοιχήματος του παρόντος άρ¬ 
θρου. Στον Ιστότοπο και στα Σημεία Αμοιβαίου Ιπποδρο- 
μιακού Στοιχήματος είναι διαθέσιμοι οι κανονισμοί που 
διέπουν τα στοιχήματα αυτά, όπως ισχύουν κάθε φορά, 
τόσο στη γλώσσα που έχουν εκδοθεί καθώς επίσης και 
μεταφρασμένοι στην ελληνική γλώσσα. Στην περίπτωση 
τροποποίησης των κανονισμών, ο Φορέας Εκμετάλλευ¬ 
σης υποχρεούται να ανακοινώνει το πλήρες κείμενο 
του τροποποιημένου κανονισμού, επισημαίνοντας τις 
τροποποιήσεις που επήλθαν. 

9.3 Οι Αποδόσεις κάθε προσφερόμενου Αμοιβαίου 
Ιπποδρομιακού Στοιχήματος του άρθρου αυτού κα¬ 
θορίζονται από τον κατά περίπτωση αρμόδιο φορέα 
διοργάνωσης και διεξαγωγής του και ανακοινώνονται 
από το Φορέα Εκμετάλλευσης προς το ελληνικό κοινό. 

9.4 Οι διατάξεις των παραγράφων 8.2 και 8.3 του Κα¬ 
νονισμού εφαρμόζονται και στο Αμοιβαίο Ιπποδρομιακό 
Στοίχημα του άρθρου αυτού. 

Άρθρο 10 

ΔΕΛΤΙΟ ΣΥΜΜΕΤΟΧΗΣ 

10.1 Η συμμετοχή των Παικτών στο Αμοιβαίο Ιπποδρο- 
μιακό Στοίχημα γίνεται με την έκδοση Δελτίου Συμμε¬ 
τοχής. Η έκδοση Δελτίου Συμμετοχής σημαίνει την από 
μέρους του Παίκτη πλήρη και ανεπιφύλακτη αποδοχή 
της Σύμβασης Προσχώρησης. 

10.2 Στην περίπτωση διεξαγωγής του Αμοιβαίου Ιπ- 
ποδρομιακού Στοιχήματος μέσω διαδικτύου, το Δελτίο 
συνίσταται στην εγγραφή της Συμμετοχής στον Ηλε¬ 
κτρονικό Λογαριασμό Παίκτη. 

10.3 Τα Δελτία Συμμετοχής εκδίδονται το αργότερο 
μέχρι την εκκίνηση της Ιπποδρομίας ή, σε περίπτωση 
διεξαγωγής Τύπου Στοιχήματος, επί συνδυασμού περισ¬ 
σοτέρων Ιπποδρομιών, της πρώτης από αυτές. 

10.4 Ο Διαχειριστής Αμοιβαίου Ιπποδρομιακού Στοιχή¬ 
ματος, τη χρονική στιγμή εκκίνησης της Ιπποδρομίας, 
διακόπτει αυτόματα τη δυνατότητα κατάθεσης Δελτίων 
σε όλα τα Σημεία Αμοιβαίου Ιπποδρομιακού Στοιχή¬ 


ματος. Σε περίπτωση ανάκλησης της εκκίνησης της 
Ιπποδρομίας, επαναφέρεται η δυνατότητα κατάθεσης 
Δελτίων μέχρι την επόμενη εκκίνηση. 

10.5 Η Βασική Μονάδα Στοιχηματισμού είναι ενιαία 
ανά Τύπο Στοιχήματος και καθορίζεται από το Φορέα 
Εκμετάλλευσης σύμφωνα με τα οριζόμενα στον Ειδικό 
Κανονισμό. 

10.6 Με την επιφύλαξη ειδικότερων κανόνων που διέ¬ 
πουν τη διοργάνωση και διεξαγωγή Αμοιβαίων Ιπποδρο- 
μιακών Στοιχημάτων στην αλλοδαπή, τα Δελτία Συμμε¬ 
τοχής εκδίδονται στη Βασική Μονάδα Στοιχηματισμού 
ή σε πολλαπλάσια της. Η Απόδοση κάθε Στοιχήματος 
ανακοινώνεται και εμφανίζεται στους ηλεκτρονικούς 
πίνακες αποτελεσμάτων και στον Ιστότοπο Αμοιβαίου 
Ιπποδρομιακού Στοιχήματος. 

10.7 Η αξία των Δελτίων Συμμετοχής καταβάλλεται 
μετρητοίς ή με χρέωση του Ηλεκτρονικού Λογαριασμού 
Παίκτη. Πίστωση κάθε μορφής, περιλαμβανομένης της 
χρήσης πιστωτικών καρτών, απαγορεύεται. Έκπτωση 
στο κόστος συμμετοχής, περιλαμβανομένων οποιοσ¬ 
δήποτε μορφής δώρων και λοιπών κινήτρων, μέσω των 
οποίων επιδιώκεται η προσέλκυση του Παίκτη στο 
Αμοιβαίο Ιπποδρομιακό Στοίχημα ή/και η αύξηση του 
χρηματικού ποσού συμμετοχής του, απαγορεύεται. Στην 
έννοια της παραπάνω απαγόρευσης δεν υπάγεται η 
εφαρμογή προγραμμάτων πιστότητας (ΙογαΙΙγ ρωρΓαπιε), 
ως μέρος της Εμπορικής Επικοινωνίας. 

10.8 Σε κάθε Δελτίο Συμμετοχής, αναγράφονται υπο¬ 
χρεωτικά και κατ’ ελάχιστον, τα ακόλουθα: 

10.8.1 Ο αριθμός ή οι αριθμοί των ίππων που στοιχη¬ 
ματίζονται. 

10.8.2 Ο συνδυασμός ή οι συνδυασμοί των ίππων που 
στοιχηματίζονται. 

10.8.3 Ο Τύπος του Αμοιβαίου Ιπποδρομιακού Στοι¬ 
χήματος. 

10.8.4 Η συνολική αξία της Συμμετοχής. 

10.8.5 Ο αριθμός της Ιπποδρομίας ή των Ιπποδρομιών. 

10.8.6 Η ημερομηνία της Ιπποδρομίας ή των Ιπποδρο¬ 
μιών. 

10.8.7 Η ημερομηνία και ώρα έκδοσης του Δελτίου. 

10.8.8 Ο κωδικός ταυτοποίησης του Δελτίου Συμμε¬ 
τοχής. 

10.9 Ακύρωση Δελτίου Συμμετοχής επιτρέπεται μόνο 
στις περιπτώσεις: 

10.9.1 Διαγραφής ίππου ή ματαίωσης ή ακύρωσης Ιπ¬ 
ποδρομίας, όπως προβλέπεται στον Κώδικα Ιπποδρο¬ 
μιών και στο άρθρο 3.8 της απόφασης αυτής, υπό την 
προϋπόθεση ότι καμία από τις Ιπποδρομίες που περι¬ 
λαμβάνονται στο Δελτίο δεν έχει ξεκινήσει. Οι σχετικές 
προβλέψεις των συνεπειών από τη διαγραφή ίππων, τη 
ματαίωση ή ακύρωση Ιπποδρομιών σε σύνθετα στοιχή¬ 
ματα που έχουν εν μέρει ολοκληρωθεί, θα περιλαμβά¬ 
νονται στον Ειδικό Κανονισμό. 

10.9.2 Ματαίωσης Στοιχήματος από τον Φορέα Εκμε¬ 
τάλλευσης, όπως προβλέπεται στον Ειδικό Κανονισμό. 

10.9.3 Κατόπιν απαίτησης του Παίκτη, υπό την προϋ¬ 
πόθεση ότι δεν έχει διακοπεί η κατάθεση δελτίων σύμ¬ 
φωνα με την παράγραφο 10.4., αποκλειστικά και μόνο: 

α) Σε περίπτωση Συμμετοχής μέσω επίγειου Σημείου, 
εντός πέντε (5) λεπτών της ώρας από την επικύρωση 
του Δελτίου Συμμετοχής και όχι σε χρόνο μικρότερο 
των πέντε (5) λεπτών της ώρας πριν από την έναρξη 
της Ιπποδρομίας. Η ακύρωση πραγματοποιείται πάντα 

από το ίδιο μέσο αποδοχής στοιχημάτων, από το οποίο 
επικυρώθηκε το Δελτίο και υπό την προϋπόθεση ότι 
κανένα από τα Αμοιβαία Ιπποδρομιακά Στοιχήματα που 
περιλαμβάνονται στο Δελτίο δεν έχει ξεκινήσει. Κατά 
την ακύρωση του Δελτίου ακυρώνονται όλες οι στήλες 
που περιλαμβάνονται σε αυτό και η αξία τους επιστρέ- 
φεται στον Παίκτη. 

β) Σε περίπτωση Συμμετοχής μέσω διαδικτυακού 
Σημείου, εντός πέντε (5) λεπτών της ώρας από την 
επικύρωση του Δελτίου Συμμετοχής μέσω του Ηλεκτρο¬ 
νικού Λογαριασμού Παίκτη και όχι σε χρόνο μικρότερο 
από πέντε (5) λεπτών της ώρας πριν από την έναρξη 
της Ιπποδρομίας και υπό την προϋπόθεση ότι κανένα 
από τα Αμοιβαία Ιπποδρομιακά Στοιχήματα που περι¬ 
λαμβάνονται στο Δελτίο δεν έχει ξεκινήσει. Κατά την 
ακύρωση στοιχήματος ακυρώνονται όλες οι στήλες που 
περιλαμβάνονται σε αυτό και η αξία τους επιστρέφεται 
στον Παίκτη. 

10.10 Σε κάθε περίπτωση ακύρωσης Δελτίου Συμ¬ 
μετοχής, σύμφωνα με την παράγραφο 10.9 του παρό¬ 
ντος άρθρου, επιστρέφεται σε μετρητά, ή πιστώνεται 
στον Ηλεκτρονικό Λογαριασμό, αμέσως στον Παίκτη 
το χρηματικό ποσό της Συμμετοχής του. Η ακύρωση 
του Δελτίου καταγράφεται στο Πληροφορικό Σύστημα 
και αποδεικνύεται είτε με εκτύπωση ειδικού δελτίου 
ακύρωσης είτε με ειδική σήμανση επί του ακυρωμένου 
δελτίου. 

Αρθρο 11 

ΗΛΕΚΤΡΟΝΙΚΟΣ ΛΟΓΑΡΙΑΣΜΟΣ-ΙΣΤΟΤΟΠΟΣ ΦΟΡΕΑ 
ΕΚΜΕΤΑΛΛΕΥΣΗΣ-ΔΙΑΔΙΚΤΥΑΚΑ ΣΗΜΕΙΑ 

11.1 Προκειμένου ένας παίκτης να συμμετέχει στο Αμοι¬ 
βαίο Ιπποδρομιακά Στοίχημα μέσω διαδικτύου, εγγρά- 
φεται σε ατομικό Ηλεκτρονικό Λογαριασμό, ο οποίος 
ενέχει θέση Ατομικής Κάρτας Παίκτη (ΑΚΠ). 

11.2 Για την αποδοχή δημιουργίας του Ηλεκτρονικού 
Λογαριασμού, ο Φορέας Εκμετάλλευσης υποχρεούται 
να πιστοποιεί και να επαληθεύει την ταυτότητα του 
Παίκτη. Οι πληροφορίες που λαμβάνονται, τα μέσα με 
τα οποία επαληθεύονται οι πληροφορίες αυτές, καθώς 
επίσης και ο χρόνος και η διαδικασία επαλήθευσης 
προβλέπονται στη με αριθμό 129/2/7-11-2014 (Β' 3162) 
περί εφαρμογής μέτρων για την καταπολέμηση της 
νομιμοποίησης εσόδων από εγκληματικές δραστηριό¬ 
τητες και της χρηματοδότησης της τρομοκρατίας από 
τα Υπόχρεα Πρόσωπα στην αγορά υπηρεσιών τυχερών 
παιγνίων, όπως ισχύει. 

11.3 Με την εγγραφή του στον ατομικό Ηλεκτρονικό 
Λογαριασμό, ο Παίκτης αποδέχεται τη Σύμβαση Προ¬ 
σχώρησης στο Αμοιβαίο Ιπποδρομιακά Στοίχημα. 

11.4 Ο Φορέας Εκμετάλλευσης δημιουργεί ένα μονα¬ 
δικό Ηλεκτρονικό Λογαριασμό για κάθε εγγεγραμμένο 
παίκτη. Η είσοδος στον Ηλεκτρονικό Λογαριασμό Παίκτη 
προϋποθέτει τη χρήση ονόματος χρήστη (υεοπιαπίθ) 
και κωδικού πρόσβασης (ραεεννοΓά), διαφορετικών για 
κάθε Παίκτη. 

11.5 Τα χρηματικά ποσά που καταβάλλονται από τον 
Παίκτη πιστώνονται από τον Φορέα Εκμετάλλευσης 
στον Ηλεκτρονικό Λογαριασμό Παίκτη αμέσως μετά 
την είσπραξη τους και δεν επιστρέφονται παρά μόνο 
κατά το κλείσιμο του Ηλεκτρονικού Λογαριασμού. 

11.6 Με την επιφύλαξη εφαρμογής των μέτρων δέου¬ 
σας επιμέλειας που υποχρεούται να λαμβάνει ο Φορέ¬ 


ας Εκμετάλλευσης σύμφωνα με την με αριθμό 129/2/ 
7-11-2014 (Β' 3162) περί εφαρμογής μέτρων για την κα¬ 
ταπολέμηση της νομιμοποίησης εσόδων από εγκλη¬ 
ματικές δραστηριότητες και της χρηματοδότησης της 
τρομοκρατίας από τα Υπόχρεα Πρόσωπα στην αγορά 
υπηρεσιών τυχερών παιγνίων, όπως ισχύει, κατά το κλεί¬ 
σιμο του Ηλεκτρονικού Λογαριασμού Παίκτη, ο Φορέας 
Εκμετάλλευσης υποχρεούται να καταβάλει το διαθέσιμο 
υπόλοιπο του Λογαριασμού το συντομότερο δυνατόν 
και, σε κάθε περίπτωση, εντός τριών (3) εργασίμων ημε¬ 
ρών μετά το κλείσιμο του Ηλεκτρονικού Λογαριασμού. 
Για το κλείσιμο του Ηλεκτρονικού Λογαριασμού δεν 
επιβάλλονται τέλη ή/και άλλες επιβαρύνσεις, πλην εκεί¬ 
νων που, ενδεχομένως, είχε ο Φορέας Εκμετάλλευσης 
επί χρηματικών ποσών που κατέθεσε ο παίκτης στον 
Ηλεκτρονικό Λογαριασμό του και τα οποία δεν χρη¬ 
σιμοποίησε για στοιχήματα, εφόσον υπάρχουν τέτοια 
χρηματικά ποσά. 

11.7 Ο Ιστότοπος του Φορέα Εκμετάλλευσης καθώς και 
κάθε άλλο διαδικτυακό Σημείο διεξαγωγής του Αμοι¬ 
βαίου Ιπποδρομιακού Στοιχήματος, έχει υποχρεωτικά 
όνομα χώρου (άοπιαίη παπίθ) με κατάληξη ςι·. 

11.8 Ο Φορέας Εκμετάλλευσης υποχρεούται να δια¬ 
θέτει στον Ιστότοπό του, ευχερώς και ευδιάκριτα για 
το κοινό: 

11.8.1 Ανακοίνωση ότι δεν επιτρέπεται η συμμετοχή 
σε τυχερά παίγνια μέσω διαδικτύου σε άτομα κάτω 
των 21 ετών. 

11.8.2 Τη σύμβαση προσχώρησης. 

11.8.3 Τους κανόνες διεξαγωγής των Τύπων Αμοιβαίου 
Ιπποδρομιακού Στοιχήματος που προσφέρει και τους 
όρους συμμετοχής σε αυτά. 

11.8.4 Ανάλυση κάθε σχετικής επιβάρυνσης που μπορεί 
να έχει ο Παίκτης κατά τις συναλλαγές του με το Φορέα 
Εκμετάλλευσης. 

11.8.5 Περιγραφή των διαδικασιών εγγραφής και δια¬ 
γραφής του Ηλεκτρονικού Λογαριασμού. 

11.8.6 Πληροφορίες σχετικά με το Υπεύθυνο Παιχνίδι 
και τις ενδεχόμενες επιβλαβείς συνέπειες που επιφέ¬ 
ρουν τα τυχερά παιχνίδια. 

11.8.7 Πρόσβαση σε ένα τεστ αυτοεξέτασης-αυτοαξι- 
ολόγησης για εθισμό τα τυχερά παιχνίδια. 

11.8.8 Πληροφορίες και διευθύνσεις επικοινωνίας ελ¬ 
ληνικών κέντρων απεξάρτησης. 

11.9 Ο Φορέας Εκμετάλλευσης διασφαλίζει ότι οι πλη¬ 
ροφορίες της παραγράφου 11.8 είναι προσβάσιμες από 
όλες τις σελίδες του Ιστοτόπου ή/και κάθε διαδικτυακού 
Σημείου. 

11.10 Σε κάθε υποσέλιδο των ιστοσελίδων του Ιστοτό- 
που ή/και κάθε διαδικτυακού Σημείου αναγράφεται ότι 
ο Φορέας Εκμετάλλευσης είναι κάτοχος της άδειας και 
λειτουργεί υπό την εποπτεία και τον έλεγχο της Ε.Ε.Ε.Π.. 
Επίσης, κάθε υποσέλιδο φέρει το σήμα της Ε.Ε.Ε.Π. και 
παρέχει, ταυτόχρονα, τη δυνατότητα ανακατεύθυνσης 
στον ιστότοπο της Αρχής μέσω του σήματος αυτού. 

11.11 Ο Φορέας Εκμετάλλευσης υποχρεούται μέσω 
του Πληροφορικού του Συστήματος, να παρέχει στον 
Παίκτη, τη δυνατότητα να προβαίνει στον προσωρι¬ 
νό ή μόνιμο αποκλεισμό του από τη συμμετοχή του 
στα στοιχήματα μέσω διαδικτύου. Ο Φορέας Εκμετάλ¬ 
λευσης εξασφαλίζει ότι ο Παίκτης δεν συμμετέχει σε 
στοιχήματα μέσω διαδικτύου μετά την θέση αυτού σε 
αποκλεισμό. 

11.11.1 Ο προσωρινός αποκλεισμός ορίζεται για χρονικό 
διάστημα τουλάχιστον ενός (1) μηνός. Επιπλέον, παρέ¬ 
χεται στον Παίκτη δυνατότητα προσωρινής αποχής από 
τη συμμετοχή σε τυχερά παιχνίδια μέσω διαδικτύου για 
24 ώρες. Τόσο ο προσωρινός αποκλεισμός όσο και η 
προσωρινή αποχή από τη συμμετοχή στα παίγνια των 
στοιχημάτων μέσω διαδικτύου συνεπάγονται απενερ- 
γοποίηση του Ηλεκτρονικού Λογαριασμού του κατά τη 
διάρκεια των αντίστοιχων χρονικών περιόδων. 

11.11.2 Αν ο Παίκτης επιλέξει τον οριστικό αποκλεισμό 
του, ο Φορέας Εκμετάλλευσης υποχρεούται να απενερ- 
γοποιήσει άμεσα και, σε κάθε περίπτωση, αυθημερόν 
τον ηλεκτρονικό λογαριασμό του και να τερματίσει τη 
συμβατική σχέση. Οι ειδικότεροι όροι για την εκκαθά¬ 
ριση του Ηλεκτρονικού Λογαριασμού και τη λήξη της 
συμβατικής σχέσης προβλέπονται στη Σύμβαση Προ¬ 
σχώρησης. Ο Παίκτης δεν μπορεί να εγγράφει εκ νέου 
πριν από το πέρας ενός (1) έτους από την απενεργο- 
ποίηση του Ηλεκτρονικού Λογαριασμού του. 

11.11.3 Ο Φορέας Εκμετάλλευσης ενημερώνει τον Παί¬ 
κτη που αποκλείστηκε σύμφωνα με τις παραγράφους 

11.11.1 και 11.11.2, σχετικά με τη δυνατότητα συμβουλευ¬ 
τικής βοήθειας και υποστήριξης σε ελληνικό κέντρο 
απεξάρτησης. 

11.11.4 Ο Φορέας Εκμετάλλευσης υποχρεούται να τη¬ 
ρεί και να θέτει στη διάθεση της Ε.Ε.Ε.Π. οποτεδήποτε 
ζητηθεί αρχείο των Παικτών που επιθυμούν αποχή ή 
προσωρινό ή μόνιμο αποκλεισμό από τη συμμετοχή τους 
σε στοιχήματα μέσω διαδικτύου. Με τη Σύμβαση Προ¬ 
σχώρησης ο Παίκτης παρέχει τη ρητή συγκατάθεση του 
για την καταχώριση του στο Μητρώο αποκλεισμένων 
προσώπων. Πριν από τη δημιουργία κάθε Ηλεκτρονικού 
Λογαριασμού, ο Φορέας Εκμετάλλευσης ανατρέχει υπο¬ 
χρεωτικά στο Μητρώο αποκλεισμένων προσώπων, προ- 
κειμένου να διαπιστώνεται ότι το πρόσωπο που επιθυμεί 
την εγγραφή του δεν είναι εγγεγραμμένο σε αυτό. Εάν 
το πρόσωπο είναι εγγεγραμμένο στο Μητρώο, η δημι¬ 
ουργία του Ηλεκτρονικού Λογαριασμού απορρίπτεται. 

11.12 Δεν επιτρέπεται η αποστολή υλικού εμπορικής 
επικοινωνίας σε πρόσωπα που έχουν αποκλειστεί, προ¬ 
σωρινά ή μόνιμα. 

11.13. Ο Φορέας Εκμετάλλευσης δύναται να αναθέτει 
μία ή περισσότερες από τις λειτουργίες του παρόντος 
άρθρου καθώς και του άρθρου 13 κατωτέρω, σε Πρά¬ 
κτορες ή και υπεργολάβους, κατόπιν ειδικής προς τούτο 
έγγραφης σύμβασης, σύμφωνα με τα προβλεπόμενα 
στη Σύμβαση Παραχώρησης. Η ως άνω ανάθεση δεν 
απαλλάσσει τον Φορέα Εκμετάλλευσης από την ευθύ¬ 
νη τήρησης των διατάξεων της απόφασης αυτής και 
της κείμενης νομοθεσίας για τη διοργάνωση και τη 
διεξαγωγή του Αμοιβαίου Ιπποδρομιακού Στοιχήματος. 

Αρθρο 12 

ΑΠΟΔΙΔΟΜΕΝΟ ΠΟΣΟΣΤΟ ΚΕΡΔΟΥΣ 

12.1 Το ελάχιστο αποδιδόμενο ποσοστό κέρδους του 
κάθε Τύπου Αμοιβαίου Ιπποδρομιακού Στοιχήματος κα¬ 
θορίζεται από τον Φορέα Εκμετάλλευσης εντός των 
ορίων που τίθενται από τις κείμενες διατάξεις και τη 
Σύμβαση Παραχώρησης. 

12.2 Ο Φορέας Εκμετάλλευσης υποχρεούται να απο¬ 
δίδει στους Παίκτες το κέρδος που έχει, κάθε φορά, 
γνωστοποιηθεί, σύμφωνα με τον Ειδικό Κανονισμό. 


Αρθρο 13 

ΚΑΤΑΒΟΛΗ ΚΕΡΔΩΝ 

13.1 Η καταβολή των κερδών οποιουδήποτε Τύπου 
Αμοιβαίου Ιπποδρομιακού Στοιχήματος πραγματοποι¬ 
είται μετά την επίσημη, κατά τις ισχύουσες διατάξεις, 
έκδοση των αποτελεσμάτων της αντίστοιχης Ιπποδρο¬ 
μίας και, επί περισσοτέρων, της τελευταίας από αυτές. 

13.2 Η καταβολή των κερδών οποιουδήποτε Τύπου 
Ημεδαπού Αμοιβαίου Ιπποδρομιακού Στοιχήματος στην 
περίπτωση Ιπποδρομιών που διοργανώνονται και διεξά¬ 
γονται στην ημεδαπή, αρχίζει μετά την εκδίκαση των 
τυχόν υποβληθέντων ενστάσεων από τους Ελλανοδίκες 
όπως προβλέπεται στον Κώδικα Ιπποδρομιών, τις κείμε¬ 
νες διατάξεις και την επίσημη έκδοση των αποτελεσμά¬ 
των που φέρει την ένδειξη «Η Ιπποδρομία έχει καλώς». 
Από τη στιγμή αυτή η πληρωμή είναι οριστική, ακόμη 
και στην περίπτωση που μεταγενέστερα μεταβληθεί 
η σειρά άφιξης των ίππων, σύμφωνα με τις ισχύουσες 
διατάξεις. 

13.3 Η καταβολή των κερδών οποιουδήποτε Τύπου 
Ημεδαπού Αμοιβαίου Ιπποδρομιακού Στοιχήματος που 
διοργανώνει και διεξάγει ο Φορέας Εκμετάλλευσης, 
επί Ιπποδρομιών που διοργανώνονται και διεξάγονται 
στην αλλοδαπή, αρχίζει μετά την επίσημη έκδοση των 
αποτελεσμάτων της αντίστοιχης Ιπποδρομίας και, επί 
περισσοτέρων, της τελευταίας από αυτές από τον φο¬ 
ρέα διοργάνωσης των αλλοδαπών Ιπποδρομιών. Από 
τη στιγμή αυτή η πληρωμή είναι οριστική, ακόμη και 
στην περίπτωση που μεταγενέστερα μεταβληθεί η σει¬ 
ρά άφιξης των ίππων, σύμφωνα με τις ισχύουσες στην 
αλλοδαπή διατάξεις. 

13.4 Η καταβολή των κερδών Αλλοδαπού Αμοιβαίου 
Ιπποδρομιακού Στοιχήματος, αρχίζει μετά τον καθορι¬ 
σμό των Αποδόσεων από τον φορέα διοργάνωσης των 
αντίστοιχων Ιπποδρομιών και την ανακοίνωση τους στο 
ελληνικό κοινό. 

13.5 Ο Φορέας Εκμετάλλευσης διασφαλίζει ότι: 

13.5.1 Οι Παίκτες μπορούν να διαπιστώνουν άμεσα εάν 
έχουν κερδίσει, χωρίς επιβάρυνση και χωρίς δυσκολία. 

13.5.2 Η ταυτοποίηση των Δελτίων Συμμετοχής που 
κερδίζουν πραγματοποιείται απρόσκοπτα, τα δε αποδι¬ 
δόμενα κέρδη καταβάλλονται άμεσα, πλήρως και ολο- 
σχερώς στους κομιστές των Δελτίων που κέρδισαν. 

13.6 Προκειμένου ένα Δελτίο να πιστοποιηθεί ως έγκυ¬ 
ρο κερδοφόρο δελτίο πρέπει να πληρούνται σωρευτικά 
οι ακόλουθες προϋποθέσεις: 

13.6.1 Τα στοιχεία του Δελτίου ταυτοποιούνται με τα 
αντίστοιχα στοιχεία που έχουν καταχωρηθεί στο Πλη¬ 
ροφορικό Σύστημα για το εν λόγω δελτίο. 

13.6.2 Περιλαμβάνει τα στοιχεία της παραγράφου 10.8 
του Κανονισμού και έχει παραχθεί σύμφωνα με τις τε¬ 
χνικές προδιαγραφές του Τεχνικού Κανονισμού. 

13.6.3 Δεν συντρέχει κάποια εκ των περιπτώσεων της 
παραγράφου 10.9 του Κανονισμού. 

13.6.4 Δεν φέρει αλλοιώσεις οι οποίες καθιστούν αδύ¬ 
νατη την αναγνώριση αυτού από τις τερματικές μηχανές 
ή δεν επιτρέπουν την ταυτοποίηση σύμφωνα με την 
υποπαράγραφο 13.6.1. 

13.6.5 Το Δελτίο δεν έχει εξαργυρωθεί. 

13.6.6 Στην περίπτωση που ο Φορέας Εκμετάλλευσης 
ακυρώνει Δελτίο κατά παράβαση των διατάξεων του 
Κανονισμού και του Ειδικού Κανονισμού, υποχρεούται να 

καταβάλει στον κομιστή του Δελτίου το αποδιδόμενο 
κέρδος που αναλογεί. 

13.7 Τα στοιχεία συνδρομής ή μη των παραπάνω προ¬ 
ϋποθέσεων καταχωρούνται στο Πληροφορικό Σύστη¬ 
μα, φυλάσσονται με ευθύνη του Φορέα Εκμετάλλευσης, 
σύμφωνα με τα προβλεπόμενα στο Κανονισμό και υπε¬ 
ρισχύουν έναντι οποιουδήποτε άλλου στοιχείου. 

13.8 Αξιώσεις καταβολής κερδών παραγράφονται με 
την παρέλευση τεσσάρων (4) μηνών από την επόμενη 
ημέρα της ανακοίνωσης των επίσημων αποτελεσμάτων 
του τελευταίου από τα Ιπποδρομιακά Γεγονότα του 
Δελτίου από το οποίο απορρέουν οι αξιώσεις αυτές. 

13.9 Οι καταβολές κερδών διενεργούνται σύμφωνα με 
τα προβλεπόμενα στον Κανονισμό εφαρμογής μέτρων 
για την καταπολέμηση της νομιμοποίησης εσόδων από 
εγκληματικές δραστηριότητες και της χρηματοδότη¬ 
σης της τρομοκρατίας από τα Υπόχρεα Πρόσωπα, στην 
αγορά υπηρεσιών τυχερών παιγνίων με αριθμό 129/2/ 
7-11-2014 (Β' 3162). Κατ’ εξαίρεση το όριο της παραγρά¬ 
φου 7.1.1 της ως άνω απόφασης καθορίζεται σε 1.500 
ευρώ αποκλειστικά για πληρωμές κερδών Παικτών από 
τα ταμεία του Ιπποδρόμου. 

13.10 Κατά την καταβολή των κερδών στον κομιστή 
του Δελτίου, παρακρατείται άμεσα από τον Φορέα Εκ¬ 
μετάλλευσης προς απόδοση στο Ελληνικό Δημόσιο ο 
φόρος που αναλογεί, σύμφωνα με την εκάστοτε ισχύ- 
ουσα νομοθεσία. 

13.11 Τα κέρδη, μετά την αφαίρεση του φόρου που 
αναλογεί, καταβάλλονται μετά την αποκοπή τους στα 
δυο πρώτα δεκαδικά ψηφία. 

13.12 Ο Φορέας Εκμετάλλευσης δύναται να αναστείλει 
την πληρωμή κέρδους μέχρι τη διαπίστωση της εγκυρό- 
τητας ενός Δελτίου, κατά τα προβλεπόμενα στο παρόν 
άρθρο του Κανονισμού. 

13.13 Ο Φορέας Εκμετάλλευσης δύναται να αναστείλει 
την πληρωμή κέρδους στις εξαιρετικές εκείνες περι¬ 
πτώσεις που, κατά την κρίση του, υπάρχουν επαρκείς 
ενδείξεις για είσπραξη του κέρδους από μη δικαιούχο. Η 
αναστολή ισχύει μέχρι την εξακρίβωση του πραγματικού 
δικαιούχου ή, το ανώτατο, για χρονικό διάστημα τριάντα 
(30) ημερών από την εμφάνιση προς πληρωμή του κερ- 
δοφόρου δελτίου. Σε κάθε περίπτωση ισχύουν οι γενικές 
δικονομικές διατάξεις περί αναστολής πληρωμής. 

Άρθρο 14 

ΒΕΒΑΙΩΣΗ ΚΕΡΔΟΥΣ - 
ΚΑΤΑΓΓΕΛΙΑ ΜΗ ΚΑΤΑΒΟΛΗΣ ΚΕΡΔΩΝ 

14.1 Ο Φορέας Εκμετάλλευσης χορηγεί βεβαίωση 
κέρδους σύμφωνα με τα προβλεπόμενα στη με αριθμό 
129/2/7-11-2014 (Β' 3162) απόφαση της Ε.Ε.Ε.Π. περί εφαρ¬ 
μογής μέτρων για την καταπολέμηση της νομιμοποίη¬ 
σης εσόδων από εγκληματικές δραστηριότητες και της 
χρηματοδότησης της τρομοκρατίας από τα Υπόχρεα 
Πρόσωπα στην αγορά υπηρεσιών τυχερών παιγνίων, 
όπως ισχύει. 

14.2 Εφόσον ο Φορέας Εκμετάλλευσης απορρίψει αί¬ 
τημα καταβολής κερδών ο κομιστής του αντίστοιχου 
Δελτίου μπορεί, μέσα στην προθεσμία της παραγράφου 
13.8 του Κανονισμού, να υποβάλει γραπτή καταγγελία 
προς την Ε.Ε.Ε.Π., η οποία και αποφασίζει σχετικά. Η 
εμπρόθεσμη υποβολή καταγγελίας διακόπτει την πα¬ 
ραπάνω αναφερόμενη προθεσμία μέχρι την έκδοση 
απόφασης από την Ε.Ε.Ε.Π. 


ΚΕΦΑΛΑΙΟ Γ 

ΣΗΜΕΙΑ ΑΜΟΙΒΑΙΟΥ ΙΠΠΟΔΡΟΜΙΑΚΟΥ ΣΤΟΙΧΗΜΑΤΟΣ 
Αρθρο 15 

ΣΥΜΒΑΣΕΙΣ ΠΡΑΚΤΟΡΕΙΑΣ 
ΑΜΟΙΒΑΙΟΥ ΙΠΠΟΔΡΟΜΙΑΚΟΥ ΣΤΟΙΧΗΜΑΤΟΣ 

15.1 Ο Φορέας Εκμετάλλευσης και οι Πράκτορες συνά¬ 
πτουν Συμβάσεις Πρακτορείας Αμοιβαίου Ιπποδρομιακού 
Στοιχήματος. Ο Φορέας Εκμετάλλευσης υποχρεούται να 
διατηρεί αρχείο όλων των Συμβάσεων Πρακτορείας, 
καθώς επίσης και κάθε τροποποίησης αυτών ώστε να 
είναι σε θέση να γνωστοποιεί εγγράφως στην Ε.Ε.Ε.Π. 
κάθε πληροφορία που τυχόν αυτή απαιτήσει. 

15.2 Οι Συμβάσεις Πρακτορείας Αμοιβαίου Ιπποδρομι- 
ακού Στοιχήματος ρυθμίζουν τουλάχιστον τα ακόλουθα 
ζητήματα: 

15.2.1 Την υποχρέωση των Πρακτόρων να παρέχουν 
άμεσα κάθε πληροφορία ή έγγραφο που θα ζητηθεί 
από την Ε.Ε.Ε.Π. σε σχέση με το Αμοιβαίο Ιπποδρομιακά 
Στοίχημα. 

15.2.2 Τη ρητή δήλωση των Πρακτόρων ότι έχουν λάβει 
γνώση του Κανονισμού και των Ειδικών Κανονισμών και 
την υποχρέωση τους να συμμορφώνονται με αυτούς. 

15.2.3 Τους λόγους καταγγελίας των συμβάσεων, ανά¬ 
μεσα στους οποίους πρέπει να περιλαμβάνεται και η 
διαπιστωμένη παραβίαση του Κανονισμού και των Ει¬ 
δικών Κανονισμών, καθώς επίσης και τις συνέπειες, σε 
περίπτωση καταγγελίας. 

Αρθρο 16 

ΠΡΟΫΠΟΘΕΣΕΙΣ ΚΑΙ ΥΠΟΧΡΕΩΣΕΙΣ ΠΡΑΚΤΟΡΩΝ 

16.1 Οι Πράκτορες δεν πρέπει να έχουν καταδικασθεί 
τελεσίδικα για κακούργημα ή σε οποιαδήποτε ποινή για 
κλοπή, υπεξαίρεση, απάτη, απιστία, αποδοχή και διά¬ 
θεση προϊόντων εγκλήματος, εκβίαση, πλαστογραφία, 
ενεργητική ή παθητική δωροδοκία, επικίνδυνη ή βαριά 
σωματική βλάβη, παρασιώπηση εγκλήματος, έγκλημα 
περί το νόμισμα, κοινώς επικίνδυνο έγκλημα, έγκλημα 
κατά της προσωπικής ελευθερίας, έγκλημα κατά της 
γενετήσιας ελευθερίας, έγκλημα οικονομικής εκμετάλ¬ 
λευσης της γενετήσιας ζωής, καθώς επίσης και για 
έγκλημα που προβλέπεται στη νομοθεσία περί ναρ¬ 
κωτικών, όπλων, εκρηκτικών υλών, φοροδιαφυγής και 
τυχερών παιγνίων. 

16.2 Εάν οι Πράκτορες είναι νομικά πρόσωπα, οι πα¬ 
ραπάνω περιορισμοί ισχύουν, στη μεν περίπτωση των 
προσωπικών εταιρειών για τους εταίρους, στη δε πε¬ 
ρίπτωση των κεφαλαιουχικών εταιρειών και των συνε¬ 
ταιρισμών, για τα μέλη του Διοικητικού Συμβουλίου και 
τους διαχειριστές. 

16.3 Με τη σύναψη της σύμβασης ο Φορέας Εκμε¬ 
τάλλευσης εκδίδει στο όνομα του Πράκτορα Βεβαίωση 
Συνεργασίας. Οι Πράκτορες υποχρεούνται να εκθέτουν 
εντός του Πρακτορείου, σε σημείο εμφανές για το κοινό, 
τη Βεβαίωση Συνεργασίας που τους έχει παρασχεθεί 
από τον Φορέα Εκμετάλλευσης. 

16.4 Οι Πράκτορες απαγορεύεται να δέχονται την κα¬ 
τάθεση Δελτίων Συμμετοχής με πίστωση, περιλαμβα- 
νομένης της χρήσης πιστωτικών καρτών. 

16.5 Τα ειδικότερα αναφερόμενα στο παρόν άρθρο 
ισχύουν και για τα Σημεία Αμοιβαίου Ιπποδρομιακού 
Στοιχήματος, τα οποία λειτουργεί ο Φορέας Εκμετάλ¬ 
λευσης. 

Άρθρο 17 

ΛΕΙΤΟΥΡΓΙΑ ΣΗΜΕΙΩΝ 

ΑΜΟΙΒΑΙΟΥ ΙΠΠΟΔΡΟΜΙΑΚΟΥ ΣΤΟΙΧΗΜΑΤΟΣ 

17.1 Ο Φορέας Εκμετάλλευσης και οι Πράκτορες οφεί¬ 
λουν να διατηρούν τα Σημεία Αμοιβαίου Ιπποδρομιακού 
Στοιχήματος, τα οποία διαχειρίζονται, κατάλληλα για 
τη δραστηριότητα τους και ασφαλή για το καταναλω¬ 
τικό κοινό. 

17.2 Τα Σημεία Αμοιβαίου Ιπποδρομιακού Στοιχήματος 
πρέπει να πληρούν τις προϋποθέσεις των διατάξεων 
που διέπουν τη λειτουργία τους. 

17.3 Τα Πρακτορεία φέρουν κατάλληλη σήμανση όπως 
ενδεικτικά «Σημείο ή Πρακτορείο Αμοιβαίου Ιπποδρομι- 
ακού Στοιχήματος». 

17.4 Ο Φορέας Εκμετάλλευσης δικαιούται να κατανέμει 
γεωγραφικά και να εγκαθιστά Πρακτορεία, ελευθέρως, 
τηρουμένων των προβλεπόμενων όρων της Σύμβασης 
Παραχώρησης. 

17.4.1 Ο Φορέας Εκμετάλλευσης υποβάλλει στην 
Ε.Ε.Ε.Π. ολοκληρωμένη και πλήρως τεκμηριωμένη πρό¬ 
ταση λειτουργικών προδιαγραφών και γεωγραφικής 
κατανομής των Πρακτορείων του, εξειδικεύοντας και 
συγκεκριμενοποιώντας, κατά περίπτωση, τα επιμέρους 
κριτήρια και στοιχεία που λήφθηκαν υπόψη, τη μεθο¬ 
δολογία μέτρησης των σχετικών δεικτών, καθώς επί¬ 
σης και το βαθμό επικινδυνότητας της προτεινόμενης 
κατανομής σε σχέση με τη διασφάλιση των βασικών 
σκοπών και θεμελιωδών αρχών της πρακτόρευσης των 
τυχερών παιγνίων, όπως αυτές ορίζονται στη διάταξη 
της περίπτωσης β της παραγράφου 11 του άρθρου 27 
του Ν. 2843/2000 (Α'219) όπως ισχύει. 

Αρθρο 18 

ΕΛΕΓΧΟΣ ΣΗΜΕΙΩΝ 

ΑΜΟΙΒΑΙΟΥ ΙΠΠΟΔΡΟΜΙΑΚΟΥ ΣΤΟΙΧΗΜΑΤΟΣ 

18.1 Η Ε.Ε.Ε.Π. ασκεί την εποπτεία και τον έλεγχο των 
Σημείων Αμοιβαίου Ιπποδρομιακού Στοιχήματος σύμ¬ 
φωνα με τα ειδικότερα προβλεπόμενα στο εκάστοτε 
ισχύον νομοθετικό και κανονιστικό πλαίσιο και τις απο¬ 
φάσεις της. 

18.2 Ο Φορέας Εκμετάλλευσης υποχρεούται να παρα¬ 
κολουθεί τη συμμόρφωση των Πρακτόρων Αμοιβαίου 
Ιπποδρομιακού Στοιχήματος με τις διατάξεις της πα- 
ρούσης και να υποβάλλει σχετική ετήσια έκθεση προς 
την Ε.Ε.Ε.Π. εντός χρονικού διαστήματος τριών (3) μηνών 
από τη λήξη κάθε ημερολογιακού έτους. Εφόσον ο Φο¬ 
ρέας Εκμετάλλευσης διαπιστώσει παράβαση υποβάλλει 
το ταχύτερο, εκτός από τις υποχρεώσεις αναγγελίας 
που τυχόν έχει από άλλες διατάξεις, έγγραφη αναφορά 
προς την Ε.Ε.Ε.Π., στην οποία θα περιλαμβάνει τα άμε¬ 
σα μέτρα που έχει λάβει για την άρση της παράβασης 
αυτής και των συνεπειών της. 

ΚΕΦΑΛΑΙΟ Δ 

ΕΝΗΜΕΡΩΣΗ ΚΑΙ ΠΡΟΣΤΑΣΙΑ ΠΑΙΚΤΩΝ 
Αρθρο 19 

ΕΠΙΣΗΜΟ ΠΡΟΓΡΑΜΜΑ ΕΛΛΗΝΙΚΩΝ ΙΠΠΟΔΡΟΜΙΩΝ 

Αμοιβαίο Ιπποδρομιακό Στοίχημα διεξάγεται αποκλει¬ 
στικά και μόνο επί Ιπποδρομιών που συμπεριλαμβά- 
νονται στο επίσημο Πρόγραμμα Ιπποδρομιών για την 
κάθε Ιπποδρομιακή Ημέρα, σύμφωνα με τις εκάστοτε 
ισχύουσες διατάξεις. 


Αρθρο 20 

ΣΥΜΒΑΣΗ ΠΡΟΣΧΩΡΗΣΗΣ 

20.1 Η συμμετοχή στο Αμοιβαίο Ιπποδρομιακό Στοίχη¬ 
μα επιτρέπεται μόνον εφόσον έχει γίνει αποδεκτή από 
τον Παίκτη η Σύμβαση Προσχώρησης. 

20.2 Η Σύμβαση Προσχώρησης συνάπτεται με την 
έκδοση Δελτίου ή άπαξ, κατά την υποβολή αιτήματος 
δημιουργίας Ηλεκτρονικού Λογαριασμού και σε κάθε 
περίπτωση πριν από την οριστικοποίηση της υποβολής 
της πρώτης συμμετοχής. 

20.3 Η Σύμβαση Προσχώρησης περιλαμβάνει, τουλά¬ 
χιστον, τους όρους και τις προϋποθέσεις συμμετοχής 
στο Αμοιβαίο Ιπποδρομιακό Στοίχημα, τους όρους δη¬ 
μιουργίας, διαχείρισης, λειτουργίας, εκκαθάρισης και 
απενεργοποίησης του Ηλεκτρονικού Λογαριασμού, τους 
κανόνες συμπεριφοράς στα Σημεία, τον τρόπο απόδο¬ 
σης των κερδών και τους όρους, τις προϋποθέσεις και 
την κατά περίπτωση προθεσμία υποβολής καταγγελιών 
ή αναφορών από τους Παίκτες. 

20.4 Η Σύμβαση Προσχώρησης είναι διαθέσιμη ηλε¬ 
κτρονικά στον Ιστότοπο του Φορέα Εκμετάλλευσης, 
στα διαδικτυακά Σημεία και σε έντυπη μορφή στα Πρα¬ 
κτορεία. 

20.5 Η Σύμβαση Προσχώρησης, καθώς επίσης και 
οποιοσδήποτε τροποποίηση της, υποβάλλονται προς 
έγκριση στην Ε.Ε.Ε.Π. Η έγκριση ή απόρριψη της Σύμ¬ 
βασης Προσχώρησης, καθώς επίσης και οποιοσδήποτε 
τροποποίησης της, γίνονται από την Ε.Ε.Ε.Π. το αργό¬ 
τερο εντός προθεσμίας σαράντα πέντε (45) ημερών 
από την υποβολή τους σε αυτή. Σε περίπτωση που η 
ανωτέρω προθεσμία παρέλθει άπρακτη, τεκμαίρεται η 
έγκριση της Σύμβασης Προσχώρησης ή, κατά περίπτω¬ 
ση, της τροποποίησης της. 

Αρθρο 21 
ΟΔΗΓΟΙ ΤΥΠΩΝ 

ΑΜΟΙΒΑΙΟΥ ΙΠΠΟΔΡΟΜΙΑΚΟΥ ΣΤΟΙΧΗΜΑΤΟΣ 

21.1 Για κάθε Τύπο Αμοιβαίου Ιπποδρομιακού Στοιχή¬ 
ματος, ο Φορέας Εκμετάλλευσης εκδίδει ενημερωτικό 
υλικό, σε έντυπη ή/και ηλεκτρονική μορφή, για το κατα¬ 
ναλωτικό κοινό και τους Παίκτες με τη μορφή Οδηγών 
Τύπων Αμοιβαίου Ιπποδρομιακού Στοιχήματος. Οι Οδη¬ 
γοί αυτοί περιλαμβάνουν τουλάχιστον τις παρακάτω 
πληροφορίες: 

21.1.1 Το όνομα του κάθε Τύπου Αμοιβαίου Ιπποδρομι- 
ακού Στοιχήματος. 

21.1.2 Τον τρόπο διεξαγωγής του συγκεκριμένου Τύπου 
Στοιχήματος. 

21.1.3 Τη μέθοδο προσδιορισμού της Απόδοσης του 
συγκεκριμένου Τύπου Στοιχήματος. 

21.1.4 Τον τρόπο πληρωμής των κερδών στους Παίκτες. 

21.1.5 Πληροφορίες για τους ισχύοντες κανόνες διορ¬ 
γάνωσης των Ιπποδρομιών και ανάδειξης των νικητών 
ίππων ή των συνδυασμών που κερδίζουν. 

21.1.6 Πληροφορίες για την ισχύουσα φορολογία επί 
των κερδών. 

21.1.7 Την επωνυμία και τη διεύθυνση του Φορέα Εκ¬ 
μετάλλευσης καθώς και τον Ιστότοπο Αμοιβαίου Ιππο- 
δρομιακού Στοιχήματος. 

21.1.8 Την τηλεφωνική γραμμή, χωρίς χρέωση, για την 
εξυπηρέτηση πελατών και την υποβολή καταγγελιών. 

21.1.9 Την τηλεφωνική γραμμή βοήθειας (ύθΐρ Ιίηο), χω¬ 
ρίς χρέωση, για θέματα που άπτονται της υπεύθυνης 

συμμετοχής στα Παίγνια και την υποστήριξη των Παι¬ 
κτών και ιδίως των ευάλωτων στα Παίγνια αυτά ατόμων. 

21.1.10 Την πληροφορία ότι ο Φορέας Εκμετάλλευσης 
και το Αμοιβαίο Ιπποδρομιακό Στοίχημα ρυθμίζονται 
και εποπτεύονται από την Ε.Ε.Ε.Π., καθώς επίσης και τα 
στοιχεία επικοινωνίας της Αρχής. 

21.1.11 Ότι ο Κανονισμός και οι Ειδικοί Κανονισμοί βρί¬ 
σκονται αναρτημένοι στον Ιστότοπο Αμοιβαίου Ιππο- 
δρομιακού Στοιχήματος, όπως και στον ιστότοπο της 
Ε.Ε.Ε.Π.. 

21.1.12 Την κατώτατη ηλικία των ατόμων, τα οποία 
επιτρέπεται να συμμετάσχουν στο Αμοιβαίο Ιπποδρο- 
μιακό Στοίχημα. 

21.2 Ο Φορέας Εκμετάλλευσης διασφαλίζει ότι οι 
Οδηγοί Τύπων Αμοιβαίου Ιπποδρομιακού Στοιχήματος 
διατίθενται ή/και είναι προσβάσιμοι δωρεάν, σε κάθε 
Σημείο Αμοιβαίου Ιπποδρομιακού Στοιχήματος, καθώς 
επίσης και ότι είναι διαθέσιμοι στον Ιστότοπο Αμοιβαίου 
Ιπποδρομιακού Στοιχήματος. 

21.3 Ο Φορέας Εκμετάλλευσης διασφαλίζει ότι οποιεσ- 
δήποτε τροποποιήσεις των Οδηγών Τύπων Αμοιβαίου 
Ιπποδρομιακού Στοιχήματος σε σχέση με τις υποπαρα- 
γράφους 21.1.1 έως και 21.1.12 του παρόντος άρθρου, γνω¬ 
στοποιούνται στο καταναλωτικό κοινό πριν την έναρξη 
κατάθεσης Δελτίων Συμμετοχής για τα στοιχήματα, στα 
οποία αφορούν. 

Αρθρο 22 

ΠΛΗΡΟΦΟΡΗΣΗ ΠΑΙΚΤΩΝ ΚΑΙ ΑΞΙΟΠΙΣΤΙΑ 

22.1 Ο Φορέας Εκμετάλλευσης διασφαλίζει ότι: 

22.1.1 Κάθε πληροφορία, σε οποιαδήποτε μορφή, 
που παρέχεται προς το καταναλωτικό κοινό και τους 
Παίκτες είναι αληθής, ακριβής και κατανοητή και δεν 
περιέχει ή δεν συνδέεται με οποιονδήποτε τρόπο με 
στοιχεία που μπορούν να θεωρηθούν ανακριβή ή/και 
παραπλανητικά. 

22.1.2 Παρέχεται πρόσβαση του καταναλωτικού κοι¬ 
νού και των Παικτών στους Οδηγούς Παιγνίων καθώς 
και ενημέρωση για τη διαθεσιμότητα του συνόλου των 
υπολοίπων στοιχείων και πληροφοριών σχετικά με τη 
διεξαγωγή του Αμοιβαίου Ιπποδρομιακού Στοιχήματος, 
στον Ιστότοπο του Φορέα Εκμετάλλευσης. 

22.1.3 Ανακοινώνεται στο καταναλωτικό κοινό και 
στους Παίκτες η απόδοση κάθε Αμοιβαίου Ιπποδρομι- 
ακού Στοιχήματος, με σχετική ανάρτηση στα Σημεία. 

22.1.4 Ο Φορέας Εκμετάλλευσης υποχρεούται να λει¬ 
τουργεί τηλεφωνική γραμμή βοήθειας (άθΙρ Ιίπβ) για 
θέματα που άπτονται της υπεύθυνης συμμετοχής στα 
Παίγνια και την υποστήριξη των Παικτών και ιδίως των 
ευάλωτων στα Παίγνια αυτά ατόμων. 

Αρθρο 23 

ΜΕΡΙΜΝΑ ΓΙΑ ΑΤΟΜΑ ΜΕ ΑΝΑΠΗΡΙΑ 

Ο Φορέας Εκμετάλλευσης λαμβάνει όλα τα κατά πε¬ 
ρίπτωση ενδεικνυόμενα μέτρα ώστε σε κάποια από τα 
Σημεία του Αμοιβαίου Ιπποδρομιακού Στοιχήματος να 
έχουν επαρκή πρόσβαση άτομα με αναπηρία. 

Αρθρο 24 

ΠΡΟΣΤΑΣΙΑ ΤΗΣ ΤΑΥΤΟΤΗΤΑΣ ΤΩΝ ΝΙΚΗΤΩΝ 

Ο Φορέας Εκμετάλλευσης υποχρεούται να διασφα¬ 
λίζει ότι ο ίδιος, οι Πράκτορες, καθώς επίσης και όσοι 
διατηρούν με αυτούς σχέση εργασίας, έργου, υπηρεσιών 


ή εντολής δεν κοινοποιούν την ταυτότητα του προσώ¬ 
που για το οποίο γνωρίζουν ότι δικαιούται ή μπορεί 
να δικαιούται μέρος ή το σύνολο κερδών, χωρίς την 
προηγούμενη γραπτή συναίνεση του συγκεκριμένου 
προσώπου. Η συναίνεση αυτή δεν απαιτείται όταν τέ¬ 
τοιες πληροφορίες παρέχονται προς την Ε.Ε.Ε.Π. ή όπου 
αλλού επιβάλλεται από τις κείμενες διατάξεις. 

Αρθρο 25 

ΚΑΤΑΓΓΕΛΙΕΣ ΤΟΥ ΚΟΙΝΟΥ 

Ο Φορέας Εκμετάλλευσης υποχρεούται να εφαρμόζει 
αποτελεσματικό και επαρκές σύστημα καταγραφής και 
επεξεργασίας καταγγελιών του καταναλωτικού κοινού 
και των Παικτών και τηρεί αρχείο των καταγγελιών 
αυτών, το οποίο είναι άμεσα προσβάσιμο στην Ε.Ε.Ε.Π. 

ΚΕΦΑΛΑΙΟ Ε 

ΑΠΑΙΤΗΣΕΙΣ ΑΝΑΦΟΡΩΝ ΚΑΙ ΤΗΡΗΣΗΣ ΑΡΧΕΙΩΝ 
Αρθρο 26 

ΑΠΑΙΤΗΣΕΙΣ ΑΝΑΦΟΡΩΝ 

Ο Φορέας Εκμετάλλευσης θα πρέπει να παρέχει στην 
Ε.Ε.Ε.Π., με τον τρόπο, τον τύπο και στο χρόνο που η 
Αρχή ορίζει: 

26.1 Στο τέλος κάθε ημερολογιακού τριμήνου του 
έτους, έκθεση για τη διεξαγωγή του Αμοιβαίου Ιπποδρο- 
μιακού Στοιχήματος, στην οποία θα περιλαμβάνονται 
σε ποσοτική και ποιοτική μορφή: 

α. Στοιχεία πωλήσεων και διανεμημένων κερδών ανά 
Τύπο Αμοιβαίου Ιπποδρομιακού Στοιχήματος. 

β. Οικονομικά στοιχεία, όπως, ενδεικτικά, αυτά που 
αφορούν στο ύψος των Συμμετοχών, στις προμήθειες 
των Πρακτόρων, στις δαπάνες Εμπορικής Επικοινωνίας, 
στα αποδιδόμενα κέρδη, στο ποσοστό διανεμομένων 
κερδών, στα μη εισπραχθέντα κέρδη, στα κλασματικά 
υπόλοιπα της Απόδοσης Στοιχήματος, καθώς επίσης 
και στην απόδοση των φόρων και των δικαιωμάτων 
του Δημοσίου. 

γ. Στοιχεία των Πρακτόρων και των Σημείων Αμοιβαίου 
Ιπποδρομιακού Στοιχήματος. 

δ. Στοιχεία που αφορούν στην καταγραφή καταγγε¬ 
λιών, παραπόνων, αιτημάτων ή ερωτημάτων του κοινού 
και των αντίστοιχων ενεργειών αντιμετώπισης τους. 

ε. Στοιχεία που αφορούν σε διακοπές λειτουργίας, σε 
δυσλειτουργίες ή σε βλάβες του Πληροφορικού Συστήμα¬ 
τος ή επιμέρους στοιχείων εξοπλισμού, δομών ή διαδικα¬ 
σιών και των αντίστοιχων ενεργειών αντιμετώπισής τους. 

στ. Μελέτες, έρευνες ή αναφορές που αφορούν στις 
προτιμήσεις και συμπεριφορές των καταναλωτών Αμοι¬ 
βαίου Ιπποδρομιακού Στοιχήματος, στη διεξαγωγή του 
Αμοιβαίου Ιπποδρομιακού Στοιχήματος και στη λειτουρ¬ 
γία του Φορέα Εκμετάλλευσης. 

26.2 Πληροφορίες σχετικές με τη διαχείριση και τη 
λειτουργία του Αμοιβαίου Ιπποδρομιακού Στοιχήματος. 

26.3 Απρόσκοπτη πρόσβαση στις εγκαταστάσεις του, 
καθώς επίσης και στις εγκαταστάσεις των Πρακτόρων 
και όσων διατηρούν με τους ανωτέρω σχέση εργασίας, 
έργου, υπηρεσιών ή εντολής, διασφαλίζοντας με ρητή 
συμβατική υποχρέωση ότι αυτοί θα συμμορφώνονται 
με το εκάστοτε ισχύον πλαίσιο και θα παρέχουν στην 
Ε.Ε.Ε.Π. οποιεσδήποτε πληροφορίες αφορούν στη δια¬ 
χείριση και λειτουργία του Αμοιβαίου Ιπποδρομιακού 
Στοιχήματος. 

Άρθρο 27 
ΤΗΡΗΣΗ ΑΡΧΕΙΩΝ 

27.1 Ο Φορέας Εκμετάλλευσης υποχρεούται να τηρεί, 
κατά περίπτωση, ηλεκτρονικά ή/και φυσικά αρχεία, για 
όλες τις λειτουργίες και συναλλαγές του που σχετί¬ 
ζονται με τη διεξαγωγή του Αμοιβαίου Ιπποδρομιακού 
Στοιχήματος. Τα αρχεία τηρούνται για δέκα (10) έτη 
τουλάχιστον, σε μέσο που επιτρέπει την αποθήκευση 
των πληροφοριών με μορφή και τρόπο που ικανοποιούν 
τα ακόλουθα κριτήρια: 

27.1.1 Να είναι ευδιάκριτες τυχόν διορθώσεις ή άλλες 
τροποποιήσεις, καθώς επίσης και το περιεχόμενο των 
αρχείων, πριν από τις εν λόγω διορθώσεις ή τροπο¬ 
ποιήσεις. 

27.1.2 Να παρέχεται στην Ε.Ε.Ε.Π. άμεση και εύκολη 
πρόσβαση στα αρχεία αυτά, κατά τον τρόπο και στον 
χρόνο που η Αρχή ορίζει. 

27.2 Ορισμένα αρχεία μπορούν να τηρούνται σε έντυ¬ 
πη μορφή, κατόπιν τεκμηριωμένου αιτήματος του Φορέα 
Εκμετάλλευσης και σχετικής έγκρισης της Ε.Ε.Ε.Π. Για 
την τήρηση των αρχείων αυτών ισχύουν τα κριτήρια 
των υποπαραγράφων 27.1.1 και 27.1.2. 

27.3 Ως χρόνος έναρξης της περιόδου τήρησης των 
αρχείων, η οποία προβλέπεται στις διατάξεις του Κα¬ 
νονισμού, ορίζεται η επόμενη της ημέρας δημιουργίας 
της προς αρχειοθέτηση πληροφορίας. 

27.4 Οι διατάξεις του παρόντος Κεφαλαίου μπορεί να 
εξειδικεύονται περαιτέρω στον Ειδικό Κανονισμό. 

ΚΕΦΑΛΑΙΟ ΣΤ 

ΠΡΟΔΙΑΓΡΑΦΕΣ ΚΑΙ ΧΑΡΑΚΤΗΡΙΣΤΙΚΑ 
Αρθρο 28 

ΚΑΤΑΛΛΗΛΟΤΗΤΑ ΚΑΙ ΑΣΦΑΛΕΙΑ 

Ο Φορέας Εκμετάλλευσης υποχρεούται: 

28.1.1 Να διασφαλίζει ότι όλες οι εγκαταστάσεις, τα 
συστήματα, ο εξοπλισμός, το λογισμικό, τα φυσικά και 
ηλεκτρονικά αρχεία και δεδομένα που χρησιμοποιούνται 
για τη διεξαγωγή του Αμοιβαίου Ιπποδρομιακού Στοι¬ 
χήματος είναι κατάλληλα για τον σκοπό για τον οποίο 
προορίζονται και πληρούν τις προβλεπόμενες για τη 
λειτουργία και την εγκατάσταση τους προδιαγραφές. 

28.1.2 Να λαμβάνει όλα τα απαραίτητα μέτρα ώστε να 
αποτρέπεται η πρόσβαση μη εξουσιοδοτημένων ατόμων 
στις εγκαταστάσεις, στα συστήματα, στον εξοπλισμό 
ή στα αρχεία του. 

28.1.3 Να λαμβάνει όλα τα απαραίτητα μέτρα ώστε 
να αποτρέπονται οι οποιεσδήποτε ηλεκτρονικές, δια- 
δικτυακές ή άλλες παρεμβάσεις, καθώς επίσης και οι 
οποιεσδήποτε επιδράσεις πεδίων, συχνοτήτων, ακτι¬ 
νοβολίας ή άλλες στα συστήματα, στον εξοπλισμό και 
στα ηλεκτρονικά αρχεία που χρησιμοποιούνται για τη 
λειτουργία του Αμοιβαίου Ιπποδρομιακού Στοιχήματος. 

28.1.4 Να διασφαλίζει τη φύλαξη των ηλεκτρονικών 
αρχείων και δεδομένων, τη δυνατότητα ακριβούς ανα¬ 
παραγωγής τους και την αποτελεσματική ανάκτηση 
δεδομένων. 

28.1.5 Να διασφαλίζει την κεντρική καταγραφή της 
έκδοσης, της ταυτοποίησης και της εξαργύρωσης των 
Δελτίων. 

28.2 Η Ε.Ε.Ε.Π. μπορεί να απαιτεί από τον Φορέα Εκ¬ 
μετάλλευσης να συμμορφώνεται με διεθνή πρότυπα 
εντός εύλογης χρονικής προθεσμίας. 


Αρθρο 29 

ΠΛΗΡΟΦΟΡΙΚΟ ΣΥΣΤΗΜΑ 

29.1 Ο Φορέας Εκμετάλλευσης εξασφαλίζει ότι το 
Πληροφορικό Σύστημα: 

29.1.1 Διασφαλίζει την απρόσκοπτη, φερέγγυα και 
αξιόπιστη διεξαγωγή του Αμοιβαίου Ιπποδρομιακού 
Στοιχήματος. 

29.1.2 Παρέχει πλήρη πρόσβαση στην Ε.Ε.Ε.Π. για την 
παρακολούθηση, σε πραγματικό χρόνο, των εκτελουμέ- 
νων από αυτό λειτουργιών και των τηρούμενων αρχείων, 
στοιχείων, πληροφοριών και δεδομένων. 

29.1.3 Εξασφαλίζει τη δημιουργία αντιγράφων (όαοΚ-υρ). 

29.1.4 Έχει τη δυνατότητα καταγραφής του χρόνου 
σύνδεσης και αποσύνδεσης οποιουδήποτε περιφερει¬ 
ακού σημείου συνδεδεμένου με αυτό. 

29.1.5Έχει τη δυνατότητα διάγνωσης και εντοπισμού 
τεχνικών και λειτουργικών προβλημάτων. 

29.1.6 Εφαρμόζει διαδικασίες αποκλεισμού σε περι¬ 
πτώσεις που ενδέχεται να υπάρχουν δυσλειτουργίες ή 
προσπάθεια αλλοίωσης σε οποιοδήποτε από τα μέρη 
του συστήματος. 

29.1.7 Διαθέτει, σε ισχύ, Πιστοποίηση συμμόρφωσης με 
τον Κανονισμό και τις Τεχνικές Προδιαγραφές, η οποία 
έχει εκδοθεί από Οργανισμό Πιστοποίησης. 

29.2 Δεν επιτρέπεται οποιαδήποτε επεξεργασία που 
σχετίζεται με τη λειτουργία του Διαχειριστή του Αμοι¬ 
βαίου Ιπποδρομιακού Στοιχήματος, σε σύστημα άλλο 
από το Πληροφορικό Σύστημα ή σε εξοπλισμό μη συν- 
δεδεμένο με αυτό. 

29.3 Κάθε νέα εγκατάσταση, καθώς επίσης και κάθε προ¬ 
γραμματισμένη ή έκτακτη αναβάθμιση ή αλλαγή ή παρα¬ 
μετροποίηση στο Πληροφορικό Σύστημα ή σε μέρη αυτού, 
γνωστοποιείται εγγράφως στην Ε.Ε.Ε.Π. Τα παραπάνω συ¬ 
νοδεύονται από χρονοδιάγραμμα, αναλυτική αναφορά με 
τα μέρη του Πληροφορικού Συστήματος που εγκαθίστα¬ 
νται ή/και αναβαθμίζονται ή/και αλλάζουν ή/και παραμε- 
τροποιούνται, καθώς επίσης και τα προσδοκώμενα οφέλη 
ή λειτουργίες που απορρέουν από τις ως άνω ενέργειες. 

29.4 Οποιαδήποτε προγραμματισμένη ή έκτακτη ανα¬ 
βάθμιση τόσο στον εξοπλισμό όσο και στο λογισμικό 
του Πληροφορικού Συστήματος γνωστοποιείται εγγρά- 
φως στην Ε.Ε.Ε.Π. και συνοδεύεται από χρονοδιάγραμμα, 
καθώς επίσης και αναλυτική αναφορά με τα μέρη του 
Πληροφορικού Συστήματος τα οποία αναβαθμίζονται 
και τα προσδοκώμενα οφέλη ή λειτουργίες που απορ¬ 
ρέουν από την αναβάθμιση αυτή. 

29.5 Ο Φορέας Εκμετάλλευσης δύναται να αναθέτει 
μία ή περισσότερες από τις λειτουργίες του Πληροφο¬ 
ριακού Συστήματος σε υπεργολάβους κατόπιν ειδικής 
προς τούτο έγγραφης σύμβασης, η οποία κοινοποιείται 
εγγράφως στην Ε.Ε.Ε.Π. εντός χρονικού διαστήματος 
εντός επτά (7) εργασίμων ημερών από την υπογραφή 
της. Η ως άνω ανάθεση δεν απαλλάσσει τον Φορέα 
Εκμετάλλευσης από την ευθύνη τήρησης των διατάξε¬ 
ων της απόφασης αυτής και της κείμενης νομοθεσίας 
για τη διοργάνωση και τη διεξαγωγή του Αμοιβαίου 
Ιπποδρομιακού Στοιχήματος. 

Αρθρο 30 

ΤΕΧΝΙΚΟΣ ΚΑΝΟΝΙΣΜΟΣ 

30.1 Η Ε.Ε.Ε.Π. εκδίδει Τεχνικό Κανονισμό με τον οποίο 
ορίζει τις Τεχνικές Προδιαγραφές που πρέπει να πληρούν 
ο Διαχειριστής και τα τεχνικά μέσα που χρησιμοποιού- 

νται από τον Φορέα Εκμετάλλευσης και τους Πράκτορες 
και συνδέονται με τη διεξαγωγή του Αμοιβαίου Ιπποδρο- 
μιακού Στοιχήματος. Προς τούτο ο Φορέας Εκμετάλλευ¬ 
σης μπορεί να υποβάλλει στην Ε.Ε.Ε.Π. σχετική πρόταση. 

30.2 Με τον Τεχνικό Κανονισμό προσδιορίζονται, του¬ 
λάχιστον, τα εξής: 

30.2.1 Όλα τα χρησιμοποιούμενα πληροφορικά συστή¬ 
ματα, τεχνικά μέσα και δίκτυα επικοινωνιών. 

30.2.2 Τα επιμέρους συστήματα και οι λειτουργικότη¬ 
τες (ίυηοίίοηαΐίΐίθε) του κάθε πληροφορικού συστήματος. 

30.2.3 Οι Τεχνικές Προδιαγραφές, στις οποίες κάθε 
επιμέρους στοιχείο της προηγούμενης υποπαραγράφου 
οφείλει να συμμορφώνεται. 

30.2.4 Η διαβάθμιση των επιπέδων πρόσβασης σε κάθε 
σύστημα ή τεχνικό μέσο. 

30.3 Ο Τεχνικός Κανονισμός εκδίδεται και τροποποιεί¬ 
ται από την Ε.Ε.Ε.Π. με τη διαδικασία των παραγράφων 
6.2, 6.3 και 6.4 του Κανονισμού. 

30.4 Μέχρι την έκδοση του Τεχνικού Κανονισμού, ο 
Φορέας Εκμετάλλευσης πρέπει να αποδεικνύει ότι τα 
τεχνικά μέσα που θα χρησιμοποιήσει για τη διοργάνω¬ 
ση και διεξαγωγή του Αμοιβαίου Ιπποδρομιακού Στοι¬ 
χήματος πληρούν τις τεχνικές προδιαγραφές άλλων 
Κρατών Μελών της Ευρωπαϊκής Ένωσης ή της ΕΖΕΣ ή 
της συμφωνίας για τον Ευρωπαϊκό Οικονομικό Χώρο για 
την προσφορά υπηρεσιών Ιπποδρομιακού Στοιχήματος. 
Εναλλακτικά, ο Φορέας Εκμετάλλευσης πρέπει να απο- 
δεικνύει ότι η τεχνική υποδομή του για τη διοργάνωση 
και διεξαγωγή του Αμοιβαίου Ιπποδρομιακού Στοιχή¬ 
ματος χρησιμοποιείται ήδη ή έχει χρησιμοποιηθεί από 
φορέα που νομίμως διεξήγαγε ιπποδρομιακό στοίχημα 
στην Ελλάδα, σε κράτος μέλος της ευρωπαϊκής ένωσης 
ή του Ευρωπαϊκού Οικονομικού Χώρου ή της ΕΖΕΣ. 

ΚΕΦΑΛΑΙΟ Ζ 
ΕΛΕΓΧΟΣ-ΚΥΡΩΣΕΙΣ 

Άρθρο 31 

ΕΛΕΓΧΟΣ ΣΥΜΜΟΡΦΩΣΗΣ 

31.1 Η Ε.Ε.Ε.Π. μπορεί, οποτεδήποτε, να πραγματοποιεί 
έλεγχο συμμόρφωσης με τις διατάξεις του Κανονισμού. 

31.2 Ο Φορέας Εκμετάλλευσης οφείλει να παρέχει 
άμεση πρόσβαση στην Ε.Ε.Ε.Π. και στα εντεταλμένα 
όργανα της, σε στοιχεία, πληροφορίες, δεδομένα και 
αρχεία σχετικά με τη διεξαγωγή του Αμοιβαίου Ιππο- 
δρομιακού Στοιχήματος, με τον τρόπο και στο χρόνο 
που η Αρχή ορίζει. 

31.3 Η Ε.Ε.Ε.Π., στο πλαίσιο των καθηκόντων και αρ¬ 
μοδιοτήτων της, διεξάγει σχετική έρευνα είτε αυτεπάγ- 
γελτα είτε κατόπιν καταγγελίας και επιβάλει κυρώσεις, 
εφόσον διαπιστώσει ότι υπάρχει παράβαση των διατά¬ 
ξεων του Κανονισμού. 

31.4 Το Αμοιβαίο Ιπποδρομιακό Στοίχημα που διενερ- 
γείται κατά παράβαση των διατάξεων του Κανονισμού, 
επισύρει τις κυρώσεις που προβλέπονται στις διατάξεις 
των σχετικών άρθρων του παρόντος κεφαλαίου περί 
ελέγχου και των κυρώσεων που επιβάλλονται με την 
διαδικασία των διατάξεων αυτών. 

Αρθρο 32 

ΔΙΑΠΙΣΤΩΣΗ ΠΑΡΑΒΑΣΕΩΝ 

32.1 Με απόφαση του Προέδρου της Ε.Ε.Ε.Π., συγκρο¬ 
τούνται εξουσιοδοτημένα κλιμάκια ελέγχου από το 
προσωπικό που υπηρετεί στην Αρχή. 


32.2 Τα κλιμάκια, στο πλαίσιο της αρμοδιότητας τους, 
βεβαιώνουν την προβλεπόμενη στον Κανονισμό παρά¬ 
βαση και συντάσσουν σχετική έκθεση. 

32.3 Σε περίπτωση συρροής παραβάσεων, κάθε μια 
εξ αυτών καταγράφεται διακεκριμένα στην έκθεση της 
παραγράφου 32.2. 

Άρθρο 33 

ΔΙΟΙΚΗΤΙΚΕΣ ΚΥΡΩΣΕΙΣ 

33.1 Σε περίπτωση παράβασης των διατάξεων του 
νόμου, του Κανονισμού και των Ειδικών Κανονισμών, 
η Ε.Ε.Ε.Π., με απόφαση της, επιβάλλει τις διοικητικές 
κυρώσεις, όπως αυτές προβλέπονται στο άρθρο αυτό, 
ως και στο άρθρο 34 του Κανονισμού. 

33.1.1 Πρόστιμο. Επιβάλλεται ως κύρωση για ορισμένη 
βεβαιωμένη παράβαση και συντελεί στην αποτροπή του 
Φορέα Εκμετάλλευσης από την επανάληψη παρόμοιων 
πράξεων και παραλείψεων στο μέλλον. Το ύψος του 
καθοριζόμενου προστίμου πρέπει να έχει το αναγκαίο 
αποτρεπτικό αποτέλεσμα. 

33.1.2 Προσωρινή μέχρι τρεις (3) μήνες ή οριστική απα¬ 
γόρευση διεξαγωγής ορισμένων ή όλων των τύπων Στοι¬ 
χήματος, ανάλογα με τη βαρύτητα και τη συχνότητα 
της παράβασης. 

33.1.3 Οι διοικητικές κυρώσεις επιβάλλονται αυτοτελώς 
ή συνδυαστικά. 

Άρθρο 34 
ΠΡΟΣΤΙΜΑ 

34.1 Με την επιφύλαξη της διάταξης της παραγράφου 
35.3, στην περίπτωση παράβασης των διατάξεων των 
παραγράφων 3.1, 3.3, 3.5, 3.6, 3.7, 5.2, 6.6 και 9.2, καθώς 
και των άρθρων 4, 8, 9 και 15 έως και 24 του Κανονισμού, 
επιβάλλεται πρόστιμο από δέκα χιλιάδες (10.000) έως 
εκατόν πενήντα χιλιάδες (150.000) ευρώ. 

34.2 Στην περίπτωση παράβασης των διατάξεων των 
άρθρων 10 έως και 14 του Κανονισμού, επιβάλλεται 
πρόστιμο από είκοσι χιλιάδες (20.000) έως τριακόσιες 
χιλιάδες (300.000) ευρώ. 

34.3 Στην περίπτωση παράβασης των διατάξεων των 
άρθρων 25,26 και 27 του Κανονισμού, επιβάλλεται πρό¬ 
στιμο από πέντε χιλιάδες (5.000) έως εβδομήντα πέντε 
χιλιάδες (75.000) ευρώ. 

34.4 Στην περίπτωση παράβασης των διατάξεων της 
παραγράφου 30.4, καθώς και των άρθρων 7, 28 και 29 
του Κανονισμού, επιβάλλεται πρόστιμο από είκοσι χι¬ 
λιάδες (20.000) έως τριακόσιες χιλιάδες (300.000) ευρώ. 

Άρθρο 35 

ΚΡΙΤΗΡΙΑ ΕΠΙΜΕΤΡΗΣΗΣ ΠΡΟΣΤΙΜΟΥ 

35.1 Η Ε.Ε.Ε.Π. καταλογίζει το πρόστιμο λαμβάνοντας 
υπόψη: 

35.1.1 Τη βαρύτητα της παράβασης. Η Ε.Ε.Ε.Π. αξιο¬ 
λογεί τη βαρύτητα της παράβασης σε συνάρτηση με 
τους παρακάτω στόχους, στην επίτευξη των οποίων το 
αποτέλεσμα της παράβασης έχει αρνητικές επιπτώσεις: 

α. Προστασία των συμφερόντων του δημοσίου. 

β. Διασφάλιση της τήρησης των όρων διεξαγωγής 
των Παιγνίων. 

γ. Αποτροπή της διάπραξης ή του κινδύνου διάπραξης 
ποινικών αδικημάτων ή υποστήριξης εγκλημάτων, κατά 
τη διεξαγωγή των Παιγνίων. 

δ. Προστασία του κοινωνικού συμφέροντος. 

35.1.2 Τις επιβαρυντικές περιστάσεις που τυχόν συ¬ 
ντρέχουν. 

Αυτές είναι: 

α. Η διάπραξη διαπιστωμένης παράβασης των διατά¬ 
ξεων του Κανονισμού, στο παρελθόν. 

β. Η άρνηση συνεργασίας ή η απόπειρα παρεμπόδισης 
της Ε.Ε.Ε.Π. και των οργάνων αυτής, κατά τη διεξαγωγή 
έρευνας επί της συγκεκριμένης υπόθεσης. 

γ. Το οικονομικό όφελος που αποκομίστηκε ή επιδιώ- 
χθηκε να αποκομιστεί 

δ. Το μέγεθος του κοινού που εκτέθηκε στην, κατά 
παράβαση, εκτελεσθείσα ενέργεια ή παράλειψη. 

35.1.3 Τυχόν ελαφρυντικές περιστάσεις. Το επιβαλ¬ 
λόμενο πρόστιμο μειώνεται, όταν τα πρόσωπα που 
ευθύνονται για την παράβαση που βεβαιώνεται, συ¬ 
νεργάστηκαν αποτελεσματικά με την Ε.Ε.Ε.Π. και τα 
όργανα αυτής, προκειμένου να διαπιστωθούν οι αιτίες 
της παράβασης ή/και να επανέλθουν τα πράγματα στην 
έννομη κατάσταση ή/και να αρθούν τα αποτελέσματα 
της παράβασης. 

35.1.4 Στην περίπτωση που συντρέχουν παράλληλα 
επιβαρυντικές και ελαφρυντικές περιστάσεις, το χρη¬ 
ματικό ποσό του προστίμου αρχικά προσαυξάνεται με 
βάση τις συντρέχουσες επιβαρυντικές περιστάσεις και 
στη συνέχεια το προκύπτον χρηματικό ποσό μειώνεται 
με βάση τις συντρέχουσες ελαφρυντικές περιστάσεις. 

35.2 Όταν συντρέχουν πολλαπλές παραβάσεις, ο υπο¬ 
λογισμός του προστίμου γίνεται ξεχωριστά για καθεμία 
από αυτές. 

35.3 Στην περίπτωση που οι βεβαιωμένες παραβάσεις 
αφορούν ανηλίκους, το πρόστιμο που υπολογίζεται με 
βάση τις διατάξεις του άρθρου αυτού, διπλασιάζεται. 

Αρθρο 36 

ΔΙΑΔΙΚΑΣΙΑ ΕΠΙΒΟΛΗΣ ΚΥΡΩΣΕΩΝ 

36.1 Μετά τη βεβαίωση της παράβασης σύμφωνα με 
τη διαδικασία του άρθρου 32 του Κανονισμού, η Ε.Ε.Ε.Π. 
καλεί τον Φορέα Εκμετάλλευσης σε παροχή εξηγήσεων 
και, στη συνέχεια, εξετάζει την υπόθεση για την επιβολή 
ή μη κυρώσεων, σύμφωνα με τις κείμενες διατάξεις. 

36.2 Οι κάθε είδους γνωστοποιήσεις, ειδοποιήσεις, 
κλήσεις και επιδόσεις από την Ε.Ε.Ε.Π., μπορούν να 


πραγματοποιούνται και ηλεκτρονικά και, σε κάθε πε¬ 
ρίπτωση, με τρόπο που βεβαιώνεται η παραλαβή των 
ως άνω εγγράφων. 

36.3 Οι αποφάσεις επιβολής κυρώσεων της Ε.Ε.Ε.Π. 
αναρτώνται στην επίσημη ιστοσελίδα της Αρχής. 

36.4 Το πρόστιμο καταβάλλεται σε τραπεζικό λογα¬ 
ριασμό που τηρεί η Ε.Ε.Ε.Π., εντός δέκα (10) ημερών από 
την ημερομηνία έκδοσης της πράξης καταλογισμού. Η 
σχετική κατάθεση συνιστά είσπραξη του αντίστοιχου 
προστίμου, που αποδεικνύεται με το τραπεζικό έγγρα¬ 
φο της κατάθεσης, στο οποίο ρητά αναφέρεται ως 
αιτιολογία το είδος του προστίμου, καθώς επίσης και 
τα πλήρη στοιχεία του υπόχρεου. Η Ε.Ε.Ε.Π., όταν ο 
υπόχρεος προσκομίσει το παραπάνω έγγραφο, εκδίδει 
και χορηγεί το αντίστοιχο παραστατικό είσπραξης. 

36.4.1 Στην περίπτωση που το πρόστιμο δεν κατα¬ 
βληθεί εντός της ως άνω προθεσμίας, βεβαιώνεται και 
εισπράττεται σύμφωνα με τις διατάξεις του Κώδικα 
Είσπραξης Δημοσίων Εσόδων. 

Αρθρο 37 

ΜΕΤΑΒΑΤΙΚΕΣ ΔΙΑΤΑΞΕΙΣ 

37.1 Μέχρι την έκδοση του Ειδικού Κανονισμού πα¬ 
ραμένουν σε ισχύ οι διατάξεις των άρθρων 13 έως και 
24 της με αριθμό 26271/13-11-2012 (Β' 3186) Υπουργικής 
Απόφασης, όπως ισχύει, πλην των διατάξεων που έρ¬ 
χονται σε αντίθεση με τον Κανονισμό. 

37.2 Ο Φορέας Εκμετάλλευσης υποχρεούται εντός έξι 
(6) μηνών από τη δημοσίευση της παρούσας, να υποβάλ¬ 
λει στην Ε.Ε.Ε.Π. την πρόταση της παραγράφου 17.4.1. 

Άρθρο 38 
ΕΝΑΡΞΗ ΙΣΧΥΟΣ 

Η ισχύς του Κανονισμού αρχίζει από τη δημοσίευση 
του στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Αυγούστου 2015 

Ο Πρόεδρος 
ΑΝΤΩΝΗΣ ΣΤΕΡΓΙΩΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υορφη: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ 

50 € 

- 

- 

Υ.Ο.Δ.Δ. 

50 6 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: Ιιί1ρ://νννννν.β1.9ΐ· - β-πιαΜ: ννβόπΐ33ίβι·.β1@6ΐ.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 

* Ο 2 Ο 1 70814081 50016* - 














































































